Kalau Peti Ais Anda Tak Berapa Sejuk, Boleh DIY Sendiri Di Rumah Guna 2 Cara Ini…

Mungkin ada sesetengah daripada kita yang mengalami masalah ini; peti ais tak sejuk walaupun peti sejuk baru dibeli tidak sampai setahun. Anda tahu apa punca dan kenapa peti ais bahagian bawah tak sejuk?

Ini kami kongsikan dua cara untuk anda baiki peti ais sendiri.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Kenapa peti ais tidak lagi sejuk?

Anda mungkin akan mengalami salah satu daripada dua keadaan berikut, sama ada bahagian atas peti ais tak sejuk atau pada bahagian bawah.

Sekiranya bahagian atas bermasalah,
ikan sering
 menjadi cepat busuk atau tidak membeku.

 Manakala jika peti ais tak sejuk di bahagian bawah, sayur atau bahan yang kita letakkan di sudut itu tidak sejuk sama sekali.

 Mengapa ini berlaku? Biasanya, kenapa
peti ais
 bahagian bawah tak sejuk adalah disebabkan
defrost thermostat
 atau sensor.

Begitu juga dengan peti beku di bahagian atas. Sekiranya
thermostat
 atau sensor ini bermasalah, ia boleh menyebabkan peti ais tidak sejuk.

Cara baiki peti ais tak sejuk

Terdapat dua cara yang boleh anda lakukan untuk membaiki masalah peti ais yang tidak sejuk.

Antara kaedah yang boleh anda lakukan sendiri di rumah ialah:

#1. Cairkan ketulan ais dalam peti ais tak sejuk

Ada kalanya, masalah peti yang tidak sejuk berpunca daripad
a pengumpulan atau
penebalan ais
 pada kawasan laluan keluar masuk
udara sejuk
.

Oleh itu, caranya adalah dengan mencairkan ketulan-ketulan ais ini.

Ikuti langkah-langkah di bawah ini:

Pertama sekali, tutup suis peti sejuk terlebih dahulu.

Kemudian, buka penutup gegelung penyejuk (
cooling coil
) yang berada pada bahagian belakang dalam peti beku.

Secara perlahan-lahan, tanggalkan penutup tersebut dan juga segala soket yang bersambung dengannya.

Selepas penutup dicabut, anda boleh melihat ketulan ais menutupi hampir keseluruhan kawasan gegelung penyejuk termasuklah kawasan keluar masuk laluan udara.

Cairkan ketulan-ketulan ais tersebut. Ada dua kaedah yang boleh anda gunakan untuk mencairkannya iaitu dengan menggunakan pengering rambut atau
kipas berdiri
 (
stand fan
). Selain itu, anda juga boleh menunggu selama 2 hingga 3 hari untuk ais tersebut mencair dengan sendirinya.

Setelah kesemua ais cair, tutup kembali penutup gegelung penyejuk. Pastikan anda memasang semula soket dengan betul dan tepat sebelum memasang penutupnya.

Sebelum membuka kembali suis
peti ais
, pastikan anda memeriksa bekas takungan air yang terletak di bahagian belakang bawah
peti sejuk
. Jika hampir penuh atau sudah melimpah, buang air takungan tersebut terlebih dahulu.

Buka suis peti ais seperti biasa dan masukkan kembali segala barang makanan ke dalam peti sejuk.

#2. Tukar
defrost sensor / thermostat
peti ais

Sebelum anda menukar sensor atau
thermostat
 ini, pastikan anda mempunyai beberapa barangan yang diperlukan.

Antaranya ialah pemutar skru rata, pengikat kabel,
defrost thermostat
, pita perekat hitam dan pengering rambut.

Cara-caranya ialah:

Matikan suis
peti sejuk
 terlebih dahulu.

Buka penutup gegelung penyejuk yang berada di bahagian belakang dalam peti beku.

Tunggu ketulan ais mencair terlebih dahulu. Untuk proses yang lebih cepat, boleh gunakan
pengering rambut
 atau kipas.

Setelah ais cair, anda boleh melihat sejenis tiub plastik kecil dengan sensor di dalamnya. Tiub plastik ini mungkin berwarna merah jambu, putih, biru atau lain-lain warna lagi. Ia diikat bersama sambungan kabel hitam dalam
peti sejuk
 dengan menggunakan pengikat kabel.

Potong pengikat kabel tersebut dan tanggalkan sensor.

Setelah itu, potong wayar asal sensor tersebut dan sambungkan dengan wayar sensor atau
thermostat
 yang baharu. Kemudian, balut dengan pita perekat hitam untuk mengemaskan sambungan tersebut.

Letakkan semula sensor ke tempat asalnya dan ikat dengan menggunakan pengikat kabel.

Tutup kembali penutup gegelung penyejuk.

Buka semula suis peti sejuk. Siap!

Bagaimana jika peti ais tak sejuk lagi?

Jika anda telah melakukan kedua-dua kaedah ini dan peti ais masih tidak sejuk, anda dinasihatkan untuk memanggil juruteknik bagi membantu membaiki peti sejuk anda.

Besar kemungkinan kompresor
peti ais
 sudah tidak berfungsi atau peti sejuk sudah kehabisan gas penyejuk.

Ia juga mungkin disebabkan
glass heater
 dalam
peti sejuk
 tersebut sudah pecah.

Selamat mencuba!


Apa Ibu Bapa Perlu Tahu mengenai Masalah Bayi Sembelit

Sembelit ialah satu daripada masalah penghadaman yang paling lazim, yang bukan hanya berlaku dalam kalangan kanak-kanak dan orang dewasa, bahkan juga bayi. Sembelit berpanjangan boleh menyebabkan masalah kesihatan yang teruk atau boleh juga menjadi petanda kepada penyakit yang belum didiagnosis pada bayi. Lantaran itu, adalah penting untuk setiap ibu bapa memberi perhatian kepada pembuangan air besar bayi mereka dan memahami sepenuhnya keadaan ini.

Pembuangan air besar normal untuk bayi

Mengetahui corak perkumuhan bayi boleh membantu anda mengenal pastu sama ada si manja mengalami sembelit ataupun tidak. Setiap bayi mempunyai corak perkumuhan yang berbeza, bergantung kepada bentuk pemakanan yang mereka ambil. Penting untuk anda tahu bahawa bayi yang menyusu badan lazimnya membuang air besar lebih atau kurang daripada sekali dalam seminggu, sementara bayi yang minum susu formula perlu membuang air besar sekurang-kurangnya sekali sehari. Bagi bayi yang sudah makan makanan pejal pula, mereka akan membuang air besar sebanyak 3 atau 4 kali sehari.

Bayi yang menyusu badan selalunya tidak kerap membuang air besar berbanding dengan bayi yang diberikan makanan yang dimasak atau produk pembuatan. Walau bagaimanapun, terdapat risiko rendah dalam perkembangan sembelit dalam kalangan 3 kumpulan ini. Ini kerana susu badan mempunyai bentuk protein dan kalsium yang paling mudah diserap, yang menjadikan bayi mudah mencerna.

2 petanda utama bayi mengalami sembelit

Bayi anda mungkin mengalami sembelit jika mereka menunjukkan tanda-tanda seperti berikut:

Penurunan dalam kekerapan membuang air besar

Najis kecil, kelihatan seperti batu sehibgga mereka kelihatan sukar untuk mengeluarkan najis

Risiko kesihatan yang berkait daripada sembelit

Membiarkan bahan buangan toksik terperangkap dalam tubuh anak anda bukanlah idea yang baik untuk kesejahteraan fizikal dan mental mereka. Najis dalam kolon anak boleh merebak, menyebabkan keradangan pada mukosa kolon mereka. Selepas beberapa hari, ia mungkin terus kepada proses penapaian dan penguraian. Toksin yang dihasilkan pada tempoh ini boleh menyebabkan keradangan usus yang teruk.

Faktor utama dan rawatan bayi sembelit

Sembelit cenderung untuk berlaku apabila bayi anda mula bercerai susu daripada susu ibu bertukar kepada makanan pejal ataupun formula. Protein dalam susu formula tertentu boleh menyebabkan kesukaran untuk bayi mencerna. Begitu juga jika bayi mengambil bijirin nasi dalam pemakanan mereka, yang boleh menyediakan mereka dengan pengambilan serat yang tidak mencukupi.

Bagi membantu bayi melegakan masalah sembelit mereka, ibu bapa perlu menambah lebih sumber serat dalam pemakanan bayi, contohnya seperti brokoli atau pir, dan/atau bertanyakan kepada doktor sama ada perlu menukar jenama susu formula.

Kekurangan bakteria usus dalam tubuh bayi juga boleh berkait dengan sembelit. Ini kerana bakteria ini membantu mengekalkan kelembapan dalam tubuh. Tanpa bakteria ini, najis bayi akan menjadi keras dan kering.

Bayi mendapat bakteria usus baik daripada susu badan yang diterima daripada ibu mereka. Oleh itu, susu ibu yang rendah kualiti atau kurang bakteria usus dalam tubuh ibu adalah penyebab utama kepada masalah sembelit bayi.

Jadi, adalah disarankan kepada para ibu untuk kekal sihat dan cuba mengehadkan pengambilan antibiotik mereka sebelum, semasa, dan selepas kehamilan.

Dalam kes-kes tertentu, sembelit teruk dalam kalangan kanak-kanak boleh menyebabkan masalah kesihatan lain seperti hipotiroidisme, botulisme, penyakit Hirschsprung atau gangguan metabolisma. Oleh itu, jika masalah ini berlaku, anda perlu segera membawa anak anda berjumpa doktor.


7 Perkara Kena Tahu Sebelum Ambil Suplemen Agar Buah Pinggang Terjaga!

Ramai orang yang akan ambil suplemen tambahan
 jika nutrien daripada makanan dan minuman tidak mencukupi. Namun, sila waspada dengan kesan pengambilan suplemen terhadap tubuh anda!

Ini kerana suplemen tambahan mempunyai pro dan kontra yang tersendiri di mana ia akan membekalkan nutrien namun mungkin juga akan merosakkan tubuh badan.

Antara perkara yang paling menakutkan berkaitan kesan pengambilan suplemen adalah ia dikatakan boleh merosakkan buah pinggang. Jom teruskan membaca artikel.

Kepentingan nutrien terhadap tubuh badan!

Sesungguhnya,
nutrien itu adalah sangat penting untuk tubuh badan
 membina otot, membaiki tisu, mengelak infeksi serta mengawal berat badan yang stabil.

Antara sumber nutrien yang utama adalah protein, kalori, vitamin dan mineral yang perlu anda ambil daripada variasi makanan, minuman ataupun makanan tambahan jika perlu.

Suplemen pula wujud dalam pelbagai jenis dan fungsi termasuklah untuk menambahkan berat badan, menurunkan berat badan serta lain-lain tujuannya.

Disebabkan itu, anda perlu waspada akan kesan pengambilan suplemen dengan mendapatkan informasi dan nasihat daripada doktor sebelum membeli serta menggunakan suplemen.

Perkara perlu tahu tentang suplemen tambahan!

Untuk pengetahuan anda, memang wujud beberapa jenis suplemen yang mungkin berbahaya terutamanya buat
penderita penyakit berkaitan organ buah pinggang
.

Sila baca dan faham perkara-perkara berikut untuk elak kesan pengambilan suplemen berlaku:

#1. Suplemen wujud untuk pelbagai tujuan

Suplemen yang terdapat di pasaran menyajikan variasi jenis produk untuk pelbagai tujuan tertentu bagi memenuhi kehendak individu.

Contohnya, ada suplemen yang
tinggi dengan protein dan kalori bagi tujuan bina badan
 selain wujud juga untuk tujuan menambah atau mengurangkan berat badan.

Ada juga suplemen khas yang akan hanya menawarkan 1 jenis nutrien seperti vitamin atau mineral yang perlu dipilih oleh pengguna dengan berhati-hati.

#2. Tidak semua produk itu telah diperakui

Di Malaysia, setiap suplemen itu perlu diperakui oleh Kementerian Kesihatan Malaysia (KKM) serta Food and Drug Administration (FDA) sebelum boleh dijual.

Namun dengan kewujudan jalur lebar,
 banyak produk tipu dan palsu yang telah terpampang
 di internet, yang boleh memperdayakan pengguna melalui pengiklanan.

Suplemen sebegini mungkin membawa mudarat untuk kesihatan pengguna terutamanya buat organ buah pinggang ekoran tiada kepastian bahawa ia benar-benar boleh mengubati atau mungkin berbahaya buat anda.

#3. Risiko untuk terlebih mengambil suplemen

Suplemen hanya perlu diambil pada kadar yang tertentu dan tidak terlebih kerana ia mungkin boleh menyebabkan kerosakan organ buah pinggang.

Buah pinggang yang telah rosak pula mungkin tidak akan mampu untuk membuang lebihan produk tertentu lantas menyebabkan nutrien terlalu banyak dalam badan.

Kesannya, ia mungkin boleh membahayakan tubuh anda secara keseluruhan. Jadi,
 sila ambil makanan tambahan mengikut preskripsi untuk elak kesannya.

#4. Setiap individu itu adalah tidak sama

Setiap orang mempunyai keperluan nutrien tertentu yang berbeza
. Contohnya, ada individu yang perlu mendapatkan lebih/kurang protein dan kalori berbanding orang lain.

Ini menunjukkan bahawa jika sesuatu suplemen itu adalah perlu dan efektif untuk orang lain, tidak semestinya ia juga akan membawa kesan yang sama buat anda.

Jadi, sila pastikan anda berkomunikasi dan berkonsultasi dengan pakar diet atau doktor terlebih dahulu sebelum memutuskan untuk ambil sebarang suplemen.

#5. Diet anda akan berikan gambaran

Pakar diet mungkin akan bertanya berkaitan dengan
pengambilan makanan dan minuman seharian
 bagi menentukan suplemen mana yang terbaik buat anda.

Pemeriksaan kondisi fizikal dan mental juga mungkin perlu dijalankan selain penelitian terhadap jenis rawatan dan ubatan yang pernah atau masih anda ambil.

Kemudian, barulah jawapan untuk suplemen mana yang terbaik buat anda boleh terjawab lantas memberi gambaran jelas berkaitan nutrien yang anda perlukan.

#6. Rujuk pada sains dan bukan testimoni

Sekiranya anda baru pertama kali ingin membeli dan menggunakan suplemen, adalah sangat penting untuk anda
rujuk pada sains dan bukan testimoni produk
.

Oleh itu, sila lihat kepada data-data yang ada berkaitan keadaan kesihatan anda serta produk tersebut agar pilihan suplemen terbaik dapat dibuat lebih tepat.

Apa yang lebih utama adalah jangan sesekali terpengaruh dengan testimoni yang mungkin hanya sekadar teknik pemasaran yang berunsur penipuan semata-mata.

#7. Suplemen yang selamat itu memang wujud

Akhir sekali, anda juga perlu tahu bahawa
 memang wujud produk yang selamat buat anda
 yang tidak akan membuatkan buah pinggang terjejas angkara kesan pengambilan suplemen.

Mungkin adalah lebih baik untuk anda hanya mendapatkan suplemen-suplemen yang anda perlu daripada kaunter pusat perubatan berbanding di pasaran terbuka.

Paling penting, pastikan produk yang anda mahukan itu telah terbukti dengan sains, diperakui oleh pakar serta sesuai dengan anda sebelum beli dan guna produk tersebut.


Lagi Kerap Onani, Lagi Rendah Tahap Testosteron Lelaki - Hipotesis Yang Benar?

Tiada siapa yang dapat menafikan kenyataan bahawa majoriti individu terutama lelaki pernah melancap untuk puaskan nafu sendiri.

Lebih mengejutkan, bukan sahaja kaum lelaki malahan wanita juga tidak akan terkecuali daripada melakukan tabiat buruk ini.

Kenapa kami kata ia adalah tabiat buruk? Bukan sahaja ia akan
menyebabkan pelbagai mudarat terhadap kesihatan
 malahan juga mendatangkan dosa besar kepada individu beragama Islam!

Dalam pada itu, perbuatan ini dikatakan berisiko menyebabkan
 kadar hormon testosteron lelaki menurun
.

Untuk mengetahui kaitan antara kedua-duanya, jom sama-sama kita ikuti artikel ini dengan lebih mendalam lagi.

Baca lebih lanjut tentang Kesihatan Lelaki
di sini.

Lelaki melancap & testosteron

Sebelum pergi dengan lebih lanjut, wajarlah untuk kita faham definisi melancap dan testosreron ini terlebih dahulu.

Buat anda yang mungkin belum tahu, melancap atau beronani adalah satu perbuatan
merangsang alat kemaluan sendiri sehingga mengeluarkan air mani
.

Ia adalah satu perbuatan yang dilakukan oleh hampir setiap orang tanpa mengira jantina namun mungkin lebih biasa dalam kalangan remaja lelaki.

Ketahuilah bahawa ia adalah satu tabiat buruk dan wajar dihentikan segera sebelum timbul masalah lain akibat daripadanya
seperti mati pucuk dan lain-lain
.

Manakala testosteron (T) pula adalah sejenis hormon yang dihasilkan dalam testis lelaki dan sangat diperlukan oleh tubuh badan terutamanya untuk fungsi seksual.

Selain itu,
 hormon ini juga sangat penting untuk
 menguatkan fungsi dan aspek tubuh badan yang berikut:

Penghasilan sel darah merah

Ketumpatan tulang

Kesihatan jantung

Pembakaran lemak

Pembinaan otot

Adalah disarankan untuk individu khususnya lelaki mempunyai kadar hormon testosteron yang ideal; tidak terlalu tinggi dan tidak terlalu rendah.

Dikatakan bahawa terlalu banyak melancap
 akan kurangkan kadar hormon ini. Benarkah?

Benarkah beronani akan kurangkan kadar hormon ini?

Ini adalah satu persoalan yang sering berlegar-legar serta bermain di fikiran lelaki dan perlu dijawab sekarang juga.

Jawapan ringkas untuk soalan ini adalah tidak,
lelaki melancap dan berejakulasi mungkin tidak akan memberi sebarang kesan negatif terhadap hormon testosteron mereka
.

Kadar hormon ini akan meningkat dengan mendadak semasa melancap dan bersenggama bersama pasangan dan akan turun ke paras yang normal semula selepas ejakulasi.

Ini bermakna kadar hormon testosteron ini tidak akan turun ke tahap yang rendah biarpun anda kerap melakukan aktiviti seksual sama ada secara solo ataupun bersama pasangan.

Menurut sebuah kajian yang diterbitkan dalam Jurnal
National Library of Medicine
 pada tahun 2001,
lelaki yang tidak melakukan onani atau aktiviti seksual
 selama 3 minggu didapati akan meningkatkan kadar hormon ini.

Baca lagi artikel berkaitan:

Kerap Ejakulasi Pun Bahaya Buat Lelaki, Lagi-lagi Jika Selalu Pancut Disebabkan Onani

5 Fakta Mengenai Onani Yang Lelaki Wajib Tahu! No #3 Paling Mengejutkan!

Jaga-Jaga Beronani Boleh Menyebabkan Lelaki Kurang Subur, Jangan Ketagih Sangat Ya!

Dalam erti kata yang lebih mudah, lelaki melancap tidak akan menurunankan kadar hormon testosteron dalam tubuh badan.

Pun begitu, kadar hormon ini mungkin akan sedikit meningkat sekiranya lelaki mengelak daripada melancap buat beberapa ketika.

Apa akan jadi jika rendah kadar hormon testosteron?

Baiklah, sekarang kita sudah tahu bahawa perbuatan beronani mungkin sama sekali tidak akan
mengurangkan kadar hormon testosteron dalam tubuh badan
.

Namun itu tidak bermakna kami menggalakkan anda melakukan tabiat buruk ini ya? Banyak mudaratnya!

Dalam pada itu, pernahkah kalian terfikir bahawa apa yang akan terjadi sekiranya seorang lelaki itu kurang hormon ini dalam tubuh badan mereka?

Untuk pengetahuan anda, kurang hormon T dalam tubuh badan lelaki akan mengakibatkan simptom-simptom seperti berikut:

Nafsu syahwat berkurangan

Masalah ereksi tidak kuat

Masalah ejakulasi tidak banyak

Mati pucuk

Penghasilan sperma tidak normal

Hilang rambut pada kepala, muka dan badan

Cepat penat

Kurang tenaga

Kemerosotan otot tubuh badan

Ketumpatan tulang berkurangan

Kegemukan

Perubahan mood secara tiba-tiba

Anda juga harus tahu bahawa simptom-simptom yang kami nyatakan di atas ini bukan sahaja didasari oleh kadar hormon testosteron yang rendah sahaja.

Malahan gaya hidup tidak sihat seperti menghisap rokok, meminum alkohol atau menyalahgunakan dadah juga akan membuatkan ia menjadi lebih teruk.

Lebih membimbangkan,
kekurangan hormon T dalam badan
 mungkin akan menyebabkan penyakit berbahaya termasuklah:

Kencing manis

Kondisi tiroid

Tekanan darah tinggi

Konklusinya, lelaki melancap mungkin tidak akan sebabkan kadar hormon testosteron dalam tubuh badan menurun secara mendadak.

Pun begitu, ia tidak wajar dijadikan
 alasan untuk anda teruskan tabiat buruk itu ya
!


Kesan Pembedahan terhadap Perubahan Hormon

Pembedahan dan prosedur anestesia boleh membawa kepada beberapa perubahan hormon. Hipovolemi (penurunan isi padu darah) dan kesakitan adalah kesan langsung tindak balas hormon terhadap trauma termasuklah pembedahan. Oleh itu, aspek neuroendokrin (sistem hormon dan saraf), metabolik dan keradangan akibat kecederaan adalah sebahagian daripada tindak balas tekanan. Biasanya, kesannya dapat dilihat sewaktu pesakit sedang menjalani pembedahan.

Apakah tindak balas endokrin terhadap pembedahan?

Sistem endokrin atau hormon manusia bertindak balas terhadap pembedahan seperti tindak balas kepada tekanan.  Terdapat peningkatan pengaktifan sistem saraf simpatik dan rembesan hormon pituitari yang memberi kesan kepada rembesan hormon daripada semua organ endokrin. Sebagai contoh, pembebasan hormon kortikotropin dari kalenjar pituitari dalam otak merangsang rembesan kortisol dari korteks adrenal pada buah pinggang.

Kesan metabolik keseluruhan perubahan hormon ialah peningkatan katabolisme iaitu metabolisma molekul untuk menyediakan sumber tenaga serta peningkatan mekanisme untuk mengekalkan garam dan air lantas mengekalkan jumlah cecair dalam badan untuk kestabilan sistem kardiovaskular.

Kortikotropin (ACTH)

ACTH yang dirembeskan daripada kalenjar pituitari akan merangsang rembesan hormon kortisol daripada kalenjar adrenal, menyebabkan peningkatan hormon kortisol dalam darah. Pembedahan adalah salah satu penggerak utama ACTH dan kortisol, dan peningkatan tahap kedua-dua hormon dalam darah boleh diukur dalam beberapa minit selepas pembedahan.

Kortisol

Rembesan hormon kortisol dari korteks adrenal meningkat dengan cepat pada permulaan pembedahan, akibat rangsangan oleh ACTH. Tindak balas kortisol boleh diubah dengan campur tangan anestesia. Dalam keadaan normal, mekanisme maklum balas yang mengesan peningkatan tahap hormon kortisol dalam darah akan menghalang rembesan hormon ACTH diteruskan. Mekanisme ini nampaknya tidak berkesan selepas pembedahan jadi kepekatan kedua-dua hormon kekal tinggi.

Hormon tumbesaran

Hormon tumbesaran, juga dikenali sebagai somatotropin, dirembeskan dari kalenjar pituitari anterior. Rembesan hormon ini dirangsang oleh rembesan faktor daripada hipotalamus. Ia mempunyai peranan utama dalam mengawal pertumbuhan, terutamanya pada zaman kanak-kanak dan dalam tempoh perinatal. Rembesan hormon pertumbuhan dari pituitari meningkat sebagai tindak balas kepada pembedahan dan trauma, mungkin bergantung dengan tahap kecederaan.

β-endorphin

Ia dihasilkan daripada molekul prekursor proopiomelanocortin. Peningkatan konsentrasi β-endorphin dalam darah selepas pembedahan mencerminkan peningkatan rembesan hormon pituitari. Hormon ini tidak mempunyai sebarang kesan metabolik.

Prolaktin

Pengeluaran prolaktin akan meningkat semasa mengandung dan merangsang rembesan susu dari payudara. Tetapi rembesan prolaktin juga meningkat sebagai sebahagian daripada tindak balas tekanan terhadap pembedahan dan juga semasa bersenam.

Insulin

Insulin dihasilkan dan dirembes oleh sel-sel β daripada pankreas. Insulin dilepaskan selepas pengambilan makanan apabila kadar glukosa darah dan kepekatan asid amino meningkat. Kepekatan insulin boleh berkurangan selepas menggunakan anestesia dan semasa pembedahan,

Glukagon

Glukagon dihasilkan dalam sel-sel α daripada pankreas. Ia menggalakkan proses glikogenolisis (pemecahan glikogen kepada glukosa) dalam hati. Walaupun tahap glukagon meningkat secara sementara selepas pembedahan besar, ia tidak mempunyai kesan besar kepada tindak balas hiperglisemia (peningkatan gula dalam darah).

Hormon tiroid

Thyroxine (T4) dan tri-iodothyronine (T3) disebarkan dalam darah dari kelenjar tiroid di bawah pengaruh hormon stimulasi tiroid (TSH). Hormon tiroid merangsang penggunaan oksigen dalam kebanyakan tisu aktif badan (pengecualian penting: otak, limpa dan bahagian anterior kelenjar pituitari.). dalam jangka panjang, untuk menggalakkan pertumbuhan dan perkembangan.

Tahap hormon T3 bebas dan total hormon tiroid menurun selepas pembedahan dan kembali normal selepas beberapa hari. Kepekatan TSH menurun pada 2 jam pertama dan kemudian kembali ke tahap pra operasi.

Di sebalik perubahan hormon yang berlaku sewaktu pembedahan ini, penggunaan anestesia atau ubat bius akan menghalang tindak balas tekanan sewaktu pembedahan dan memastikan tiada kesan tidak dikehendaki selepas pembedahan.

Hello Health Group
 tidak memberikan nasihat, diagnosis atau rawatan perubatan.


Dah Nak Bersalin? Ketahui Persediaan Bersalin Buat Ibu dan Bayi

Setelah hampir 9 bulan anda melalui proses kehamilan, pastinya anda tidak sabar untuk melihat cahaya mata yang anda bakal dilahirkan tidak lama lagi. Tetapi bagaimana dengan persediaan bersalin? Sudahkah anda mendapatkan barang keperluan untuk anda dan bayi dalam kandungan anda? Adakah ia mencukupi? Haaa..jangan gementar. Kami di Hello Doktor akan cuba untuk membantu anda. Teruskan membaca perkongsian artikel ini untuk mengetahui tentang persediaan bersalin yang perlu anda sediakan.

Membuat persediaan untuk menyambut kelahiran anak yang dinantikan pastinya sesuatu yang menggembirakan. Apatah lagi jika anda dan pasangan telah menunggu sekian lama untuk mendapatkan zuriat. Walau bagaimanapun, ada kalanya apabila perasaan
excited
itu menguasai diri, sering kali kita sebagai ibu bapa akan terlebih belanja dalam menyediakan persiapan keperluan bayi.

Jadi untuk mengelakkan daripada membuat persediaan bersalin secara berlebihan, berikut disenaraikan beberapa barangan keperluan asas yang perlu anda. Selebihnya, anda boleh dapatkan selepas anda melahirkan bayi, itu pun jika anda merasakan masih belum mencukupi, ya?

1. Pakaian bayi

Perkara paling utama dalam melakukan persediaan bersalin adalah untuk mendapat beberapa helai pakaian bayi. Memilih dan membeli pakaian untuk bayi pastinya membuatkan anda rambang mata, bukan? Comel dan cantik sahaja pakaian yang terjual.

Walau bagaimanapun, anda amatlah dinasihatkan untuk tidak membeli pakaian bayi dalam jumlah yang terlalu banyak. Ini kerana bayi akan cepat membesar, jadi anda boleh menambah pakaian mereka seiring dengan tumbesaran mereka nanti.

Dari segi bahan material pakaiannya pula, pastikan ia dihasilkan daripada 100% kain kapas. Material kain yang lain dikhuatiri akan menyebabkan kerengsaan pada kulit bayi yang secara umumnya kita tahu amatlah sensitif.

2. Penyusuan bayi

Kebanyakan ibu pada masa kini sudah menyedari mengenai kepentingan untuk memberikan bayi dengan susu badan. Jadi pastinya terdapat keperluan bersalin yang perlu anda sediakan seandainya anda memilih kaedah, antaranya pengepam susu, bekas simpanan susu, bekas rendaman stim dan berus mencuci botol.

Pastikan anda juga membeli baju dalam khas untuk menyusu, pad dan krim payudara (percayalah, untuk awal-awal proses penyusuan, anda cenderung mengalami masalah payudara melecet).

Jika anda bekerja, penting untuk anda menyediakan beg pendingin untuk menyimpan susu yang telah dipam ketika berada di pejabat. Kebiasaannya beg pendingin ini diberikan sekali ketika anda membeli pengepam susu.

Bagi keperluan pemberian susu formula pula, antara barang penting yang anda harus sediakan adalah botol susu, termos air panas, bekas air masak dan yang paling utama adalah susu formula pilihan anda.

3. Mandian bayi

Beberapa barangan keperluan asas untuk memandikan bayi adalah seperti tuala, minyak telon atau minyak urut untuk bayi (penting untuk mengelakkan bayi mengalami kembung perut), krim ruam bayi, dan putik kapas.

Sebaiknya carilah tuala yang lembut dan mempunyai hud (
hoodie
), ini pastinya dapat membantu anda untuk membendung bayi selepas dimandikan.

Anda juga boleh menyediakan tab mandi untuk bayi bagi memudahkan anda untuk memandikan bayi anda. Namun, sekiranya anda merasakan sinki rumah anda sudah mencukupi dan selesa untuk anda dan paling utama bayi anda, maka manfaatkan sinki di rumah anda dengan sebaiknya.

Kulit bayi adalah sangat dan dalam masa yang sama sensitif. Anda boleh memandikan bayi anda dengan air semata-mata tanpa sebarang sabun mandian khas. Tetapi jika anda memilih untuk memandikan bayi anda dengan sabun, pastikan sabun yang anda pilih adalah sesuai untuk kegunaan bayi.

Anda boleh melengkapkan keperluan bayi anda dengan mendapatkan pengetip kuku, penyedut hidung (untuk kegunaan ketika bayi mengalami hidung tersumbat disebabkan selesema), termometer (sebaiknya termometer digital, kerana termometer merkuri adalah berbahaya jika pecah) dan juga sikat.

4. Menyalin lampin

Anda akan perlu untuk menukar lampin bayi anda antara 10 hingga 12 kali sehari. Banyak bukan? Jadi lampin boleh dianggap sebagai antara keperluan bersalin yang penting.

Terdapat pilihan lampin yang boleh anda gunakan untuk bayi anda, sama ada lampin pakai buang atau lampin kain. Jika anda memilih lampin pakai buang, anda boleh mendapatkan satu pek bersaiz
newborn
atau S.

Pemilihan lampin jenis kain pastinya sesuatu yang menjimatkan. Ia bukan sahaja boleh digunakan berulang kali, tetapi ia juga amat mesra kepada alam sekitar. Malahan kini terdapat pilihan lampin kain jenis seluar. Sudah tentu ia memberikan kesenangan untuk ibu bapa. Namun, pastikan anda mencuci lampin kain dengan bersih selepas menggunakannya.

Barangan keperluan lain yang boleh anda sediakan adalah lapik khas kalis air (untuk memudahkan proses menukar lampin ketika keluar berjalan-jalan), tisu basah yang sesuai serta krim ruam.

5. Tempat tidur bayi

Jika anda ingin mendapatkan katil khas untuk bayi, anda disyorkan untuk memilih
cot
bayi yang boleh ditukar menjadi katil. Ini pasti menjimatkan wang anda. Tetapi bagi bayi yang menyusu badan, katil ibu juga sesuai untuk dijadikan tempat bayi anda tidur. Namun, pastikan terdapat ruang yang mencukupi dan dapat memberikan keselesaan kepada bayi anda.

Bayi sebenarnya tidak memerlukan bantal. Sebaliknya anda boleh menjadikan kain muslin atau kain kapas yang lembut dan ringan sebagai alas kepala bayi anda. Kedua kain ini juga boleh berfungsi sebagai selimut dan kain bendung bayi anda.

Perkara lain yang boleh anda sediakan adalah seperti tilam khas bayi, bantal
bolster
, lapik tilam kalis air dan kelambu bayi jika dirasakan perlu. Jika anda mempunyai bajet yang lebih, anda boleh dapatkan gajet pengawasan bayi untuk memudahkan anda memantau bayi anda ketika melakukan kerja-kerja di dalam rumah.

6. Keperluan perjalanan

Aspek keselamatan adalah satu perkara yang penting. Jika berkemampuan, dapatkan
stroller
 bayi yang boleh ditukar kepada tempat duduk khas kereta. Jika anda memilih mendapatkan tempat duduk khas terpakai, pastikan semua ciri keselamatan berfungsi sepenuhnya.

7. Keperluan ibu

Untuk ibu-ibu yang bakal bersalin, antara keperluan asas yang perlu disediakan untuk dibawa ke hospital anda seperti selipar atau sandal yang selesa, stokin tebal, pad khas selepas bersalin atau pad biasa, baju dari material kain kapas yang longgar dan dapat menyerap peluh.

Anda juga boleh dapatkan set bersalin yang mengandungi keperluan asas seperti minyak urut dan bengkung.

Elakkan pembaziran

Membuat persediaan bagi menyambut kelahiran bayi pastinya sesuatu yang menyeronokkan. Tetapi sebaiknya elakkan daripada melakukan pembaziran. Anda harus sedar, apa yang penting adalah kesihatan bayi dan keperluan bayi untuk tumbesarannya. Sesuatu barangan yang murah tidak bermakna ia tidak berkualiti.

Anda mungkin berminat untuk membaca artikel:

Persediaan Bersalin untuk Kelahiran Normal dan C-Section

Pengalaman Bersalin: Normal atau Caesarean?

Set Bersalin: Ketahui Perkara Berikut Sebelum Beli


Hepatitis C: Diagnosis Awal Cegah Kematian

Kebanyakan orang tidak tahu bahawa mereka mempunyai hepatitis C. Menurut kajian
Practitioner Journals
 terbitan November 2015, jika anda mempunyai hepatitis C, ingin tahu secepat mungkin kerana diagnosis awal membantu meningkatkan hasil dalam rawatan hepatitis C.

Adakah hepatitis C boleh disembuhkan?

Hepatitis C adalah virus yang boleh menyerang dan merosakkan hati. Ia adalah salah satu virus hepatitis yang paling serius dan boleh menyebabkan pelbagai komplikasi termasuk pemindahan hati. Dalam sesetengah kes, ia juga boleh menyebabkan kematian.

Walau bagaimanapun, rawatan baru untuk hepatitis C sejak beberapa tahun kebelakangan ini bermakna bahawa virus hari ini lebih terurus daripada sebelumnya. Dalam kebanyakan kes, hepatitis C dapat disembuhkan, jadi penting untuk mendapatkan rawatan lebih awal jika anda mempunyai HCV.

Kepentingan Diagnosis Awal Hepatitis C

Pusat Kawalan dan Pencegahan Penyakit (CDC) melaporkan bahawa sehingga 1 daripada 4 orang yang mempunyai virus hepatitis C akhirnya akan sembuh dari keadaan tanpa rawatan. Bagi orang-orang ini, hepatitis C akan menjadi keadaan akut jangka pendek yang hilang tanpa rawatan.

Tetapi bagi kebanyakan orang, hepatitis C akut akan berkembang menjadi keadaan kronik yang memerlukan rawatan. Oleh kerana HCV selalunya tidak menunjukkan simptom sehingga selepas berlakunya kerosakan hati, adalah penting untuk mendapatkan ujian jika anda mungkin terdedah kepadanya.

i. Tempoh rawatan lebih pendek

Hepatitis C sama seperti kebanyakan penyakit jika anda boleh mengesannya daripada awal. Berdasarkan satu kajian kecil yang dibincangkan di Kongres Hati Antarabangsa pada April 2016 mendapati bahawa dengan hanya enam minggu rawatan untuk merawat semua peserta dengan hepatitis C akut, malah mereka yang mempunyai sebaran yang tinggi (high viral loads). Kaedah rawatan standard untuk terapi antiviral adalah 12 minggu.

ii. Risiko komplikasi rendah

Hepatitis C yang tidak diketahui dan tidak dirawat boleh menyebabkan sirosis hati. Dengan sirosis, tisu parut akan menggantikan tisu yang sihat dan menyebabkan darah tidak dapat mengalir melalui hati. Ini bermakna hati tidak dapat berfungsi dengan baik. Menurut kajian, anda mungkin dapat mengelakkan sirosis jika merawat hepatitis C dengan lebih awal.

Penyelidik juga mendapati bahawa rawatan paling berjaya dalam menghentikan kerosakan hati adalah sebelum berlakunya kemerosotan berlaku.

iii. Mengurangkan risiko kanser hati

Hepatitis C kronik juga merupakan faktor risiko utama berlaku kanser hati. Bagaimanapun, rawatan hepatitis C kronik yang lebih awal dapat mengurangkan peluangnya berkembang dan menyebabkan kanser hati.

iv. Membantu untuk lebih sihat

Menurut CDC, pengambilan alkohol memperceparkan perkembangan penyakit hati. Begitu juga dengan makanan berlemak. Semakin cepat mengetahu anda mempunyai hepatitis C, lebih cepat memotivasikan anda untuk memulakan pemakanan yang lebih seimbang dan ini membantu anda untuk lebih sihat.

Selain hepatitis C, keadaan kesihatan seperti diabetes, kolesterol tinggi dan hati berlemak juga berisiko mempercepatkan perkembangan kepada sirosis. Penjagaan diet dan senaman yang teratur boleh membantu mengurangkan keradangan hati dan melambatkan perkembangan kepasa sirosis.

v. Mengurangkan risiko penyebaran penyakit

Walaupun seseorang mempunyai viral load yang rendah, mereka masih boleh menyebarkan HCV. Namun, dengan memulakan rawatan dan mengubati hepatitis C, anda boleh menghapuskan risiko penyebarannya kepada orang lain.

Baca juga:

Hepatitis C. Pembunuh Senyap

Kesan Hepatitis C Terhadap Tubuh

Hepatitis C dan Pemindahan Hati


Penyakit Kulit Kanak-Kanak


Menurut kajian, rutin diet bertanggungjawab menyumbang kepada separuh sebab dan punca kanser di seluruh dunia. Maka, banyak pesakit kanser payudara mula mengikuti diet alternatif dengan harapan ianya akan mengurangkan peluang kembalinya penyakit tersebut. Diet alternatif biasanya dikenali sebagai pemakanan dan menahan diri dari mengambil beberapa jenis makanan. Bagaimanapun, kesan sebenar pengurangan sel kanser dari diet ini masih belum diketahui.

Diet alternatif bagi pesakit kanser payudara adalah pendekatan diet berfokuskan pada makanan ditanam. Makanan ditanam termasuklah makanan harian mengandungi bijirin penuh, buahan, sayuran, kekacang, bijian, herba, dan rempah. Pesakit juga boleh memakan daging dan produk tenusu tetapi hanya pada jumlah terkawal. Di bawah adalah dua diet alternatif yang mana ramai pesakit kanser payudara boleh ikutu untuk meningkatkan taraf kesihatan mereka secara positif keseluruhannya.

Pilihan Diet Alternatif bagi Pesakit Kanser Payudara

Pemakanan bebas tenusu

Sewaktu didiagnosis dengan kanser payudara, sesetengah orang akan segera memulakan diet dengan menghentikan produk tenusu. Mereka percaya bahawa dengan mengelak dari pengambilan produk tenusu dan digantikan dengan produk soya, atau makanan lain yang tidak mengandungi protein lemak dari susu. Belum ada lagi bukti saintifik yang konklusif menunjukkan faedah diet bebas tenusu bagi pesakit kanser. Maka, ramai pakar diet kesihatan mencadangkan pesakit untuk tidak menolak produk tenusu sepenuhnya dari makanan harian, tapi dengan menggantikannya dengan alternatif bukan-tenusu yang lebih baik.

Diet makrobiotik

Ketika mengikuti diet makrobiotik, pesakit perlu mengelak makanan yang mengandungi toksin. Banyak pesakit kanser payudara percaya bahawa dengan menukar diet dan gaya hidup akan membuatkan mereka lebih positif serta menurunkan risiko kanser kembali semula. Maka, banyak orang memilih untuk mengambil diet macrobiotik sebagai terapi sampingan. Untuk mengikuti diet makrobiotik sebaiknya, anda perlu mengikut pendekatan yang ketat mengenai apa yang perlu dimakan dan bagaimana makanan dimasak. Bergantung dengan keadaan kesihatan anda, usia, jantina, dan informasi peribadi yang lain (seperti akomodasi atau kekerapan melakukan senaman), pakar diet kesihatan – makrobiotik akan merancang diet anda secara berhati-hati. Secara umumnya, diet akan mengandungi:

Bijirin penuh yang organik, seperti beras perang, barli, oat dan buckwheat – separuh dari ambilan makanan anda;

Buahan dan sayuran yang ditanam secara lokal – sehingga suku dari diet anda;

Sup dibuat dari sayuran, rumpai laut, kekacang, kacang dal, lentil dan perapan soya (miso) – sehingga suku dari makanan anda.

Diet alternatif mungkin agak mahal, mengawal dan kadangkala merencat nutrisi penting untuk badan anda. Maka anda perlu merujuk kepada pakar sebeum mengikuti sebarang regim diet alternatif. Adalah baik sekiranya anda mengawal berat badan yang sihat dengan mempraktikkan senaman secara tetap dan memakan makanan seimbang semasa rawatan kanser payudara. Langkah mudah ini mampu membantu anda mengekalkan badan yang sihat.

Anda juga mungkin berminat membaca artikel:

Ketahui Tabiat Mendorong Kepada Kanser Payudara

Lawan Lemak, Melawan Kanser Payudara

Kanser Payudara: Soalan untuk Tanya Doktor Anda


Tip Pemanduan Selamat bagi Pekerja

Sama ada anda seorang jurujual atau pemandu lori, anda mungkin perlu berulang-alik untuk bekerja setiap hari. Memandu dengan selamat adalah satu kemestian, dan memerlukan lebih daripada sekadar melihat tanda jalan raya dan mematuhi undang-undang lalu lintas. Pertimbangkan 5 tip berikut untuk mencegah kemalangan di jalan raya.

Kekal aktif

Walaupun anda tidak mempunyai abs enam pek, anda masih akan mendapat manfaat dengan bersenam. Menjadi aktif meningkatkan kekuatan dan fleksibiliti anda, membuatkan anda lebih peka dan cepat menyelesaikan masalah yang mungkin anda hadapi di jalan raya. Cari cara untuk memasukkan aktiviti fizikal dalam rutin harian anda. Berjalan adalah pilihan yang sesuai untuk ramai orang. Regangan dan senaman latihan kekuatan juga berguna untuk pemandu.

Uruskan sebarang keadaan kronik dan fahami ubat anda

Jika anda mempunyai keadaan yang mungkin menimbulkan risiko semasa perjalanan jarak jauh, seperti kencing manis atau sawan, anda perlu mengikuti arahan doktor anda untuk menguruskan keadaan anda. Mereka mungkin mencadangkan tip untuk perjalanan dan menyesuaikan pelan ubat anda untuk memenuhi jadual kerja anda.

Sebagai pesakit, adalah penting untuk mengetahui ubat-ubatan yang anda ambil dan kesannya kepada badan anda. Sebagai contoh, jika ubat anda menyebabkan anda mengantuk, maka anda tidak perlu mengambil ubat dan minta alternatif yang lebih baik. Baca label ubat anda supaya anda tahu kesan setiap satu. Jika anda bimbang tentang kesan sampingan atau kesan ke atas keselamatan pemandu, jumpa dengan doktor.

Jangan memandu mengantuk

Adakah anda tahu, berjaga selama 18 jam adalah bersamaan dengan mempunyai tahap alkohol darah 0,08%. iaitu di atas tahap undang-undang! Jika anda sedang mengejar tugasan kerja dan terpaksa kurang tidur, berikut adalah beberapa tip yang boleh anda cuba untuk mengurangkan rasa mengantuk:

Jika anda berasa mengantuk, berhenti dan minum kopi, minuman ringan, minuman tenaga, teh

Jika anda tahu anda akan memandu pada keesokan harinya, dapatkan tidur malam yang cukup sebelum keluar

Elakkan ubat-ubatan yang mengandungi Dipenhydramine seperti Benadryl dan sebarang  ubat-ubatan sedatif lain

Cuba elakkan memandu seorang diri di jalan yang panjang, luar bandar, gelap atau jalan yang membosankan. Jika anda pergi dengan rakan sekerja, anda boleh bersembang dengan mereka untuk kekal berjaga.

Jika anda rasa mengantuk, pengambilan gula mungkin boleh membantu. Bawa pek gula-gula atau gula-gula getah dalam perjalanan anda. Ini adalah rahsia untuk membantu pemandu kekal terjaga sewaktu perjalanan jauh.

Rancang lebih awal

Jika anda dalam perjalanan ke lokasi yang baru, pastikan anda merancang lebih awal. Cari arah pada peta Google adalah idea yang baik supaya anda tidak perlu berhenti untuk bertanya arah apabila anda memandu. Aplikasi ini adalah pilihan yang terbaik kerana akan memberikan anda laluan terpintas ke lokasi anda dan menunjukkan kepada anda berapa banyak masa diperlukan untuk tiba.

Sebelum meninggalkan rumah, periksa 3 perkara: telefon, kunci, dompet. Untuk kereta atau basikal anda, periksa sama ada tayar berfungsi sepenuhnya, minyak penuh. Jangan lupa untuk membawa lesen memandu, insurans, baju hujan jika hujan berlaku secara tiba-tiba. Jika perlu, telefon untuk bertanyakan arah. Semasa anda memandu, jangan berbuat sebarang perkara yang mengambil tumpuan anda dari jalan raya – seperti makan, bercakap di telefon bimbit anda, atau menghantar mesej.

Bahaya memandu di bawah pengaruh alkohol

Memandu di bawah pengaruh alkohol mendatangkan bahaya kepada pemandu dan orang sekitar . Banyak kemalangan berlaku disebabkan oleh pemanduan dalam keadaan mabuk. Pemandu mabuk tidak sepatutnya memandu untuk mencegah sebarang kejadian tidak diingini semasa mabuk.


Diagnosis Kanser Kolorektal, Pemeriksaan Awal Ini Penting Untuk Menentukan Rawatan Terbaik

Secara amnya, cara merawat usus atau ujian saringan kanser kolorektal boleh dilakukan apabila mencecah usia 45 tahun dan ke atas.

 Jika pesakit dikesan menghidap penyakit ini, doktor akan mencadangkan cara merawat usus yang terbaik setelah melakukan diagnosis ke atas kanser usus yang pesakit alami.

Namun, bagi mereka yang
mempunyai
faktor risiko, saringan kebiasaannya dilakukan lebih awal bagi mengesan perubahan pra kanser.

Diagnosis bagi barah kolorektal tidak boleh dibuat berpandukan kepada pemeriksaan fizikal semata-mata.

Oleh sebab itu, langkah yang diambil bagi mencapai sesuatu diagnosis melibatkan pengambilan sejarah pesakit, pemeriksaan fizikal dan ujian makmal.

Selepas melakukan diagnosis, doktor akan menentukan cara merawat usus yang bersesuaian dengan tahap kesihatan serta kanser yang pesakit alami.

Untuk mendapatkan lebih banyak info tentang Kanser Kolorektal, sila dapatkannya
di sini.

Cara merawat usus – sejarah pesakit dan pemeriksaan fizikal

Pelbagai jenis soalan berkaitan dengan sejarah perubatan akan diperolehi termasuklah simptom, sejarah penyakit kronik dan sejarah kanser di dalam keluarga.

Melalui maklumat tersebut, doktor akan mengenal pasti faktor risiko bagi seseorang itu untuk mendapat kanser kolorektal.

Pemeriksaan fizikal akan dilakukan bagi mencari tanda yang menunjukkan tinggi kebarangkalian untuk pesakit didiagnosis dengan
masalah kanser.

Semasa pemeriksaan tersebut berlangsung, doktor akan menekan abdomen pesakit untuk melihat sekiranya ada kesakitan atau benjolan.

Pemeriksaan tanda klinikal penting seperti kadar degupan jantung, tekanan darah dan sebagainya turut diambil bagi memastikan tahap kesihatan pesakit berada pada paras optimum.

Selain daripada itu, pemeriksaan rektal digital turut akan dijalankan bagi
melihat jika terdapat bengkak pada prostat atau darah dalam najis.

Berdasarkan kepada pemeriksaan fizikal tersebut, beberapa ujian akan dilakukan oleh doktor bagi memperkuatkan dakwaan diagnosis sedia ada.

Cara merawat usus – Ujian makmal

Pelbagai jenis ujian makmal dan cara merawat usus yang boleh dijalankan bagi mereka yang berisiko tinggi untuk mendapat barah kolorektal.

Walaupun kebanyakan daripadanya tidak semestinya menjurus kepada diagnosis kanser, ia boleh memberi gambaran yang lebih jelas kepada doktor berkenaan dengan keadaan kesihatan pesakit.

Antara cara merawat usus adalah:

Ujian darah (CBC): Parameter darah penting bagi memastikan masalah kesihatan seperti anemia (kurang darah merah), jangkitan dan masalah berkaitan darah kuning.

Ujian fungsi hati (LFT): Oleh sebab kanser usus berisiko untuk tersebar ke organ hati, status fungsi hati boleh memberikan indikasi jika proses penyebaran tersebut telah berlaku.

Tanda tumor: Sel kanser boleh menghasilkan tanda kimia dan ia boleh tersebar melalui salur darah. Sebagai contoh, bagi kanser kolorektal, ia boleh menghasilkan protein CEA. Walau bagaimanapun, ujian ini tidak semestinya tepat terutamanya pada peringkat awal kanser. Oleh sebab itu, Persatuan Onkologi Klinikal Amerika (ASCO) tidak menyarankan penggunaan parameter ini untuk mendiagnosis kanser kolorektal.

Ujian Kolonoskopi

Jika anda mempunyai
risiko yang tinggi untuk mendapat kanser kolorektal
 (melalui sejarah perubatan, pemeriksaan fizikal dan ujian darah), doktor akan membuat prosedur kolonoskopi bagi mengesahkan diagnosis tersebut.

Semasa pemeriksaan tersebut berlangsung, tiub fleksibel (dilengkapi dengan kamera) yang dikenali sebagai kolonoskop akan dimasukkan ke dalam saluran dubur anda.

Doktor akan memantau keadaan rektum dan usus besar melalui skrin monitor.

Sepanjang prosedur, anda akan diberikan ubat bius supaya tidak merasa sakit atau tidak selesa.

Biopsi tisu kolorektal

Jika terdapat ketumbuhan pada usus besar ketika pemeriksaan kolonoskopi sedang dijalankan, doktor akan mengambil cebisan tisu tersebut untuk diperiksa di bawah mikroskop. Prosedur ini merupakan sejenis diagnosis kanser kolorektal yang dikenali sebagai biopsi.

Analisis pengesahan kanser kolorektal akan dijalankan menggunakan sampel tisu tersebut.

Sekiranya positif
, rawatan
akan diberikan berdasarkan kepada tahap kanser yang dialami oleh pesakit.

Cara merawat usus – Ujian imbasan

Terdapat beberapa modaliti imbasan yang boleh digunakan oleh doktor bagi mengenal pasti
tahap
kanser kolorektal.
 Ujian imbasan juga dilakukan supaya doktor boleh menentukan cara merawat yang paling sesuai untuk pesakit kanser usus.

Prosedur ini perlu dilakukan sebelum
rawatan
diberikan bagi mengetahui potensi kesembuhan pesakit.

Antara alat imbasan yang sering digunakan untuk menganalisis keadaan kanser kolorektal adalah seperti berikut:

X-ray dada

Imbasan tomografi berkomputer (CT) abdomen dan pelvis

Pengimejan resonan magnet (MRI) organ hati

Imbasan tomografi pancaran positron (PET) – jarang digunakan

Tahap kanser kolorektal

Secara amnya, terdapat 5 tahap kanser kolorektal iaitu tahap 0, 1, 2, 3 dan 4.

Pelbagai jenis faktor perlu diambil kira dalam proses pengelasan tahap kanser seperti saiz, lapisan anatomi yang terlibat dan sama ada kanser sudah merebak.

Tahap 0

Turut dikenali sebagai carcinoma in situ (in situ bermaksud di kedudukan asal).

Keadaan ini didiagnosis apabila kanser tumbuh tidak melebihi lapisan dalam organ usus besar.

Tahap 1

Kanser sudah menembusi lapisan mukosa pada dinding usus besar yang masuk ke dalam lapisan submukosa dan otot.

Namun, ia masih belum tersebar di tisu berdekatan dengan usus besar atau kelenjar limfa.

Tahap 2

Terdapat beberapa senario yang menunjukkan anda menghidap kanser kolorektal tahap 2.

Antaranya adalah:

Kanser sudah menembusi lapisan luar usus besar namun belum tersebar ke tisu atau kelenjar limfa berdekatan (2A).

Kanser sudah menjalar ke lapisan otot abdomen yang turut dikenali sebagai peritoneum visera (2B).

Ketumbuhan sudah tersebar ke organ berdekatan dengan usus besar. Namun, kelenjar limfa masih bebas sel kanser (2C).

Tahap 3

Jika anda didiagnosis dengan kanser kolorektal tahap 3, ia boleh disebabkan oleh:

Kanser sudah tumbuh sehingga ke lapisan otot usus besar. Ia telah tersebar ke tisu berdekatan dengan usus besar dan 1 hingga 3 kelenjar limfa berdekatan (3A).

Kanser telah menembusi dinding usus besar atau telah melekat pada organ berdekatan. 1 hingga 3 kelenjar limfa berdekatan dengan organ tersebut turut terlibat (3B).

Tidak kira pada kedalaman kanser, jika ia telah merebak ke 4 atau lebih kelenjar limfa, ia diklasifikasikan sebagai kanser kolorektal jenis 3C.

Secara amnya, perubahan kanser yang berlaku pada kanser jenis 3 tidak melibatkan organ dari sistem lain.

Tahap 4

Seperti kanser kolorektal tahap 2 dan 3, terdapat beberapa kriteria yang perlu dipenuhi untuk mendiagnosis barah kolorektal tahap 4.

Walau bagaimanapun, kanser tahap ini lebih mudah didiagnosis memandangkan sifat utamanya adalah ia sudah tersebar ke organ atau kelenjar limfa yang jauh.

Rawatan bagi kanser tahap 4 agak mencabar.

Ini kerana, majoriti tidak mempunyai potensi kesembuhan yang memberangsangkan namun terdapat
rawatan yang boleh mengurangkan gejala yang dialami oleh penghidap.

Diagnosis perbezaan

Seperti kanser lain,
simptom kanser kolorektal

tidak spesifik kepada keadaan kesihatan tersebut.

Terdapat masalah kesihatan lain yang turut menyebabkan gangguan fisiologikal yang serupa dengan masalah kanser. Masalah kesihatan ini memerlukan cara merawat yang berbeza dengan kanser usus besar.

Antaranya adalah:

Buasir
: Ia merupakan keadaan kesihatan yang menyebabkan salur darah vena pada kawasan anus membengkak. Ia boleh menyebabkan simptom sakit semasa buang air besar dan pendarahan tanpa simptom sakit.

Sindrom usus rengsa (IBS)
: Simptom sakit abdomen lazim dialami oleh pesakit yang didiagnosis dengan masalah IBS. Walau bagaimanapun, tahap kesakitan masalah kesihatan tersebut berkurangan setelah nyahtinja.

Apendisitis
: Apendiks merupakan organ yang berupa jari yang terletak pada usus besar. Keradangan pada struktur tersebut boleh menyebabkan sakit abdomen bahagian kanan bawah, muntah, loya, cirit-birit dan hilang selera makan.

Kolitis jangkitan
: Apabila jangkitan pada usus besar menyebabkan keradangan, pesakit boleh mengalami masalah sakit abdomen dan demam.

Jangkitan pundi kencing
: Selain daripada sakit pada bahagian suprapubik (abdomen bahagian bawah tengah), simptom seperti kerap kencing dan sakit ketika kencing.

Batu karang buah pinggang
: Penghidap seringkali mengalami sakit pada bahagian belakang bawah sehingga menjalar ke abdomen depan. Mereka juga boleh mengadu terdapat darah di dalam air kencing.

Konklusi

Cara merawat usus dan diagnosis bagi
masalah kanser kolorektal
dibuat berpandukan kepada sejarah pesakit, pemeriksaan fizikal dan dapatan ujian makmal serta imbasan.

Cara merawat usus juga mungkin berbeza mengikut tahap yang pesakit alami.
Oleh itu, pemeriksaan secara sistematik perlu dilakukan supaya
rawatan boleh diberikan mengikut tahap
kanser yang sesuai.

Jika anda mengalami mana-mana
simptom kanser kolorektal
, buat pemeriksaan segera di fasiliti kesihatan berdekatan.

#OpenYourMind #CelikKanser


Posisi Tidur Mana Yang Paling Sihat? Cara Tidur Ini Boleh Buat Awet Muda Juga, Tau!

Tahukah anda bahawa posisi tidur terbaik berkait dengan keperibadian seseorang? Bukan hanya itu, posisi yang betul juga memberikan manfaat kepada kesihatan dalam jangka masa panjang!

Baca lebih lanjut untuk mengetahui bagaimana boleh
meningkatkan kualiti tidur
 dengan memilih kedudukan tidur yang paling tepat untuk anda.

Posisi tidur terbaik

Tidur ialah sebahagian besar daripada kehidupan kita dan kedudukan tidur juga memainkan peranan penting kepada kesihatan.

Ini kerana kedudukan tidur juga berperanan besar dalam menentukan kualiti tidur di samping membantu melegakan sebarang kesakitan yang dialami dengan posisi tertentu.

Selain itu, setiap cara tidur yang berlainan mempunyai faedah yang berbeza.

Sekiranya anda menghadapi masalah kesakitan atau kesihatan, anda mungkin perlu menukar posisi tidur terbaik untuk membantu menguruskannya.

Meluangkan masa untuk melatih diri secara beransur-ansur tidur dalam posisi baharu boleh menjadi rahsia dalam meningkatkan kualiti tidur anda.

Berikut ada beberapa posisi tidur terbaik yang mempunyai manfaat yang berbeza:

Posisi tidur – Kedudukan janin

Tahukah anda bahawa posisi tidur terbaik ini adalah popular dalam kalangan orang ramai dan kedudukan janin turut dikatakan mempunyai banyak faedah.

Antaranya, ia bukan hanya bagus untuk sakit belakang atau kehamilan, tidur pada posisi ini juga dapat membantu mengurangkan
masalah berdengkur
.

Malangnya, tidur dalam kedudukan ini juga mempunyai beberapa kelemahan.

Bagi anda yang ingin melakukan posisi tidur terbaik ini, pastikan postur badan anda agak ‘longgar’, kerana kedudukan ini boleh mengehadkan pernafasan semasa anda tidur.

Sekiranya anda mempunyai masalah dengan sakit sendi atau kekejangan, tidur dalam keadaan ini mungkin menyebabkan anda sakit pada keesokan harinya.

Posisi tidur meniarap

Adakah anda seorang yang sukar untuk tidur? Cubalah posisi meniarap ini, pasti tidur lena!

Kedudukan ini dikatakan mampu membantu mereka yang mengalami kesukaran untuk melelapkan mata.

Di samping itu, ia juga dikatakan boleh mengurangkan masalah kegelisahan, sakit leher dan juga sakit belakang.

Tidur mengiring ke sisi

Posisi tidur terbaik dalam posisi ini dikatakan memberikan manfaat bagi banyak jenis masalah kesihatan. Antaranya:

#1 Masalah berdengkur

Tidur secara mengiring dapat mengurangkan tahap kebisingan
bunyi seseorang individu berdengkur.

Selain itu, masalah berdengkur yang kuat boleh menjadi petanda anda mungkin
mengalami apnea tidur
 (nafas yang terhenti buat sementara waktu ketika sedang tidur).

Tambahan itu, ia berisiko menyebabkan
strok
,
tekanan darah tinggi
, dan
penyakit jantung
.

Bukan sahaja dapat membantu mengurangkan berdengkur, posisi ini juga bagus untuk pencernaan anda dan bahkan dapat mengurangkan
pedih ulu hati
.

#2 Masalah GERD

Percaya atau tidak, dengan mengenal pasti posisi terbaik tidur, ia boleh mengurangkan gejala
refluks asid anda
.

Tidur pada sisi kanan anda mampu menyebabkan lebih banyak asid keluar daripada kerongkong.

Selain itu, tidur di atas perut atau belakang pula menjadikan
gejala GERD semakin teruk
.

Untuk menurunkan risiko masalah GERD, pesakit biasanya akan tidur paling lena dengan posisi mengiring ke sebelah kiri.

#3 Masalah kegagalan jantung

Mereka yang mengalami kegagalan jantung kongestif harus mengelak daripada tidur secara terlentang dan bahagian kiri mereka.

Ini kerana denyutan jantung mereka boleh mengganggu tidur dalam postur sebegini, justeru tidur mengiring ke belah kanan adalah pilihan yang baik.

#4 Masalah apnea tidur

Tidur mengiring ke sisi juga memberikan manfaat kepada
penghidap apnea tidur
.

Satu kajian besar mendapati bahawa kebanyakan pesakit dengan apnea tidur obstruktif (OSA) akan lebih lena dengan posisi ini.

Walau bagaimanapun, kajian yang sama mendapati bahawa mereka dengan OSA yang teruk sebenarnya merasa mengantuk pada keesokan harinya jika mereka tidur mengiring ke sisi, berbanding dengan posisi terlentang.

Oleh itu, disarankan untuk anda mendapatkan khidmat nasihat daripada doktor terlebih dahulu untuk mengelakkan sebarang kekeliruan dan masalah.

#5 Ibu hamil

Bagi para ibu hamil yang mempunyai kesukaran untuk tidur, tidur mengiring ke belah kiri adalah posisi terbaik dan dapat memberikan manfaat kepada kesihatan.

Tidur dalam posisi ini adalah bagus buat kedua-dua ibu dan juga janin dalam perut.

Selain itu, kedudukan tidur mengiring ke kiri dapat memberikan lebih banyak darah dan juga nutrien kepada bayi dalam kandungan.

Posisi tidur terlentang

Tidur dalam posisi ini dikatakan menawarkan manfaat kesihatan yang paling banyak.

Ia bukan sahaja
melindungi tulang belakang
 anda, tetapi juga dapat melegakan sakit pada pinggul dan lutut.

Seperti yang dijelaskan oleh pakar, kedudukan tidur terlentang menggunakan graviti untuk memastikan badan tetap rata pada tulang belakang.

Ini sekali gus dapat membantu mengurangkan tekanan yang tidak diperlukan pada punggung atau sendi.

Selain itu, meletakkan bantal di bawah lutut anda dapat membantu menyokong lekukan semula jadi tulang belakang.

Tambahan itu, posisi ini bagus bagi mereka yang ingin kekal awet muda kerana ia membantu mencegah masalah kulit berkedut!

Posisi
spooning

Bagi pasangan suami isteri, posisi memeluk daripada belakang dan dipeluk ini dikatakan mempunyai manfaat dalam menghasilkan hubungan yang lebih intim dan tidur berkualiti.

Ia menjadikan badan anda melepaskan bahan kimia yang disebut
oxytocin
 yang dapat membantu mengurangkan tekanan dan stres, membuatkan pasangan berasa lebih selamat dan tidur dengan lena.

Jadi sekarang, yang mana satu cara tidur pilihan anda?


Risau Masalah Resdung Jadi Makin Teruk, Cuba 5 Cara Ini Untuk Mengurangkan Keradangan

Bagi siapa yang menghidap resdung, tentu mereka faham cabaran yang dihadapi dari hari ke hari dalam berhadapan dengan penyakit ini. Sentiasa perlu bersedia dengan hidung berair dan tersumbat. Sakit kepala yang dialami mungkin membuatkan diri terpaksa duduk di rumah. Kadangkala, jerawat mula naik di muka.

Adakah resdung boleh dicegah? Tiada cara yang 100% berkesan dalam mencegah serangan resdung. Namun, anda mungkin boleh cuba beberapa langkah untuk membantu mengurangkan kebarangkalian radang.

1. Berhenti merokok, jauhkan diri daripada asap rokok

Asap rokok boleh merengsa saluran pernafasan anda termasuk hidung, sinus dan paru-paru. Rengsaan ini akan mencetuskan keradangan. Bukan sahaja asap rokok yang dihisap, asap
secondhand
daripada orang lain juga perlu dielakkan. Tambahan pula, merokok dimaklumi berisiko menyebabkan banyak penyakit termasuk sakit jantung dan kanser paru-paru.

2. Elakkan jangkitan saluran pernafasan

Cuba elakkan diri daripada terkena jangkitan. Demam, batuk dan sakit tekak adalah antara tanda-tanda anda mendapat jangkitan. Pastikan anda sentiasa menjaga kebersihan diri. Tangan haruslah selalu dibasuh dan cuba hindarkan diri daripada mereka yang sedang menghidap selesema untuk mencegah terkena jangkitan.

Anda juga boleh dapatkan vaksin influenza sebagai langkah pencegahan.

3. Jauhi perkara yang boleh mencetus resdung

Bulu kucing dan anjing serta habuk kebiasaannya boleh merangsang serangan resdung. Jika ada alahan terhadap makanan tertentu seperti udang, ikan atau sotong, pastikan anda tidak mengambilnya. Air yang mengandungi klorin seperti di kolam renang juga kadangkala boleh menjadi pencetus dan perlu dielakkan.

4. Gunakan pelembap udara (humidifier)

Udara yang kotor dan berhabuk membuatkan hidung dan saluran pernafasan anda mudah terengsa. Penggunaan pelembap udara membantu membersihkan memastikan udara yang disedut lebih bersih.

5. Ambil ubat-ubatan yang sepatutnya

Dalam sesetengah kes, kaedah konservatif semata-mata tidak mampu menyelesaikan masalah resdung. Beberapa jenis ubat mungkin diperlukan. Contohnya, steroid dan antihistamin. Dapatkan nasihat doktor tentang ubat-ubatan yang terbaik boleh anda ambil.

Resdung yang tidak diuruskan dan dirawat dengan baik berkemungkinan mendatangkan komplikasi seperti meningitis dan abses otak. Oleh itu, pastikan anda mengamalkan gaya hidup serta serta mengambil langkah-langkah yang sepatutnya.


Rhinophyma

Definisi

Apakah itu rhinophyma?

Rhinophyma adalah gangguan kulit yang dicirikan oleh hidung besar, merah, atau bulbous. Ia boleh berlaku sebagai sebahagian daripada rosacea phymatous. Rhinophyma diklasifikasikan sebagai sebahagian daripada subtype 3 rosacea. Ia membentuk secara beransur-ansur selama beberapa tahun dan dipercayai sebagai hasil dari rosacea yang tidak dirawat atau tidak dirawat. Biasanya, hasilnya akan bersaiz besar pada separuh bahagian bawah hidung anda.

Secara keseluruhan, rosacea adalah keadaan keradangan kulit  yang kronik. Ia menyebabkan kemerahan yang tidak teratur atau memerahkan wajah anda, terutamanya di bahagian pipi atau hidung. Gumpalan kecil dan merah yang dipenuhi dengan nanah, dipanggil pustules, mungkin muncul di muka anda sebagai sebahagian daripada keadaan ini.

Panel ahli di seluruh dunia berkenaan rosacea telah mengenal pasti empat subtype. Subtype boleh berkisar dari ringan hingga teruk. Ia tidak biasa bagi individu untuk mempunyai lebih daripada satu subtype.

Apakah kebarangkalian rhinophyma?

Keadaan ini jauh lebih biasa pada lelaki, terutamanya pada umur 50 hingga 70 tahun. Sila berbincang dengan doktor anda untuk mendapatkan maklumat lanjut.

Ketahui simptom-simptomnya

Apakah simptom-simptom rhinophyma?

Rhinophyma biasanya berlaku dalam kes rosacea yang lebih teruk. Anda mungkin melihat beberapa simptom berikut dalam peringkat rosacea yang kurang teruk atau melihat subtype lain yang termasuk:

Muka memerah

Tompok merah di tengah-tengah wajah

Bengkak yang berulang, sering kali di salah anggap sebagai jerawat

Telangiectasia, yang merupakan pembengkakan saluran darah kecil pada hidung dan pipi anda

Kulit yang sangat sensitif

Rosacea mata, yang dicirikan oleh perasaan yang membakar atau berpasir di mata anda, bersama dengan conjunctivitis, dicirikan oleh kemerahan dan keradangan mata anda, dan blepharitis, keradangan atau kelopak mata anda

Simptom boleh menjadi lebih buruk jika rosacea anda berkembang. Lebih banyak simptom muncul dengan permulaan rhinophyma. Sebagai contoh, tisu penghubung dan kelenjar minyak pada hidung anda mungkin meningkat. Anda juga mungkin melihat perubahan berikut pada hidung anda:

Pertumbuhan secara beransur-ansur menjadi bengkak, bentuk bulbus

Banyak kelenjar minyak

Liang kulit membesar

Tona kulit kemerah-merahan

Penebalan lapisan luar kulit

Permukaan kasar, berlilin, kekuningan

Simptom-simptom rhinophyma semakin buruk jika mereka tidak dirawat. Ia juga mungkin berlaku dalam kitaran.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan, sila berjumpa dengan doktor anda.

Bilakah saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Ketahui puncanya

Apakah yang mengakibatkan rhinophyma?

Penyebab sebenar rhinophyma tidak diketahui, tetapi ia dianggap subtype rosacea yang teruk.

Ketahui faktor risiko

Apakah yang meningkatkan saya kepada risiko rhinophyma?

Faktor risiko termasuk jantina dan umur. Rhinophyma berlaku lebih kerap pada lelaki berbanding wanita. Keadaan ini secara beransur-ansur berkembang selepas bermulanya peringkat awal rosacea, yang biasanya berlaku di antara umur 25 dan 50 tahun.

Anda berada dalam risiko yang lebih tinggi untuk rosacea dan rhinophyma yang lebih teruk jika anda mempunyai:

Kulit cerah

Latar belakang bangsa Ireland, Inggeris, Scotland, Skandinavia atau Timur Eropah

Sejarah keluarga rosacea

Memahami diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah rhinophyma didiagnosis?

Tahap awal rosacea boleh dikelirukan dengan jerawat dan keadaan kulit yang lain. Walau bagaimanapun, rhinophyma biasanya berlaku selepas rosacea dikenal pasti.

Rhinophyma mempunyai ciri-ciri unik. Doktor anda biasanya boleh mendiagnosisnya tanpa ujian. Mereka mungkin dapat membuat diagnosis dengan hanya bertanya tentang sejarah perubatan anda dan melakukan ujian fizikal. Biopsi kulit diperlukan untuk mengesahkan diagnosis, terutamanya dalam kes-kes yang jarang berlaku di mana tiada tindak balas terhadap rawatan.

Bagaimanakah rhinophyma dirawat?

Rhinophyma boleh dirawat dengan ubat-ubatan atau pembedahan. Anda dan doktor boleh menentukan pilihan rawatan mana yang terbaik untuk anda.

Ubat

Lazimnya, apabila rhinophyma berkembang, ia tidak bertindak balas dengan baik terhadap ubat-ubatan. Ubat mungkin berjaya dalam merawat kes-kes yang kurang teruk dan subyipe rosacea yang lain. Ini termasuk:

Antibiotik sapu dan oral untuk mengurangkan keradangan dan kemerahan, seperti metronidazole, sulfacetamide, tetracycline, eritromisin (Erythrocin Stearate), dan minocycline (Minocin)

Ubat-ubatan sapu yang membantu mengurangkan keradangan, seperti tretinoin (Retin-A) dan asid azelaic (Azelex)

Kapsul oral yang menghalang kelenjar kulit daripada menghasilkan minyak, seperti isotretinoin oral

Pembedahan

Pembedahan adalah rawatan rhinophyma yang paling biasa. Pembesaran saluran darah dan pertumbuhan tisu yang berlebihan boleh menyebabkan ketidakseimbangan. Ini boleh kekal jika kawasan yang terjejas tidak dibuang. Pembedahan adalah rawatan pilihan untuk kebanyakan kes. Ia dianggap sebagai pilihan yang paling berkesan untuk kejayaan rawatan jangka masa panjang.

Rawatan dan kaedah pembedahan berikut biasanya digunakan untuk mengembalikan rupa hidung anda:

Pembedahan menggunakan pisau bedah

Laser dengan laser karbon dioksida

Cryosurgery, yang menggunakan suhu yang sangat sejuk untuk membekukan dan mengeluarkan tisu yang tidak normal

Dermabrasion, yang menggunakan alat kecil, berputar untuk membuang lapisan atas kulit

Rawatan pembedahan boleh:

Membentuk semula hidung yang cacat

Membuang tisu yang membesar secara berlebihan

Kurangkan saluran darah yang membesar

Menambah baik penampilan kosmetik

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas rhinophyma?

Tidak ada cara untuk mencegah rhinophyma. Walau bagaimanapun, beberapa faktor boleh meningkatkan aliran darah ke permukaan kulit anda dan memburukkan lagi simptom rosacea. Pakar mengesyorkan untuk mengelakkan pencetus ini untuk mengehadkan keterukannya:

Makanan dan minuman panas

Makanan pedas

Alkohol

Kafein

Suhu yang sangat panas atau sangat sejuk

Pendedahan kepada cahaya matahari

Tekanan emosi dan kebimbangan

Latihan berat

Pakar juga mengesyorkan rutin penjagaan kulit yang sihat untuk individu dengan rosacea tanpa mengira subtype. Ini termasuklah:

Penggunaan pelindung matahari tetap dengan perlindungan SPF 15 atau lebih tinggi dan UVA / UVB

Pelembap kulit sensitif

Penjagaan mata yang betul apabila diperlukan seperti air mata tiruan dan pembersihan yang selamat

Mendidik diri sendiri dan orang lain mengenai sebab rosacea atau rhinophyma dapat membantu menghilangkan stigma sosial di sekitar gangguan itu. Kumpulan dan rangkaian sokongan boleh menghubungkan dengan individu lain yang mempunyai rosacea. Mereka boleh menawarkan maklumat tentang mengatasi kesan fizikal dan emosi gangguan itu. NRS adalah rangkaian sokongan terbesar di dunia bagi penghidap rosacea.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Menguruskan Kemarahan Di Jalanan

Kemarahan di jalan raya boleh dikenali sebagai tingkah laku agresif atau ganas yang berpunca daripada rasa amarah pemandu yang tidak dapat dikawal akibat tindakan pemandu lain.

Beberapa contoh boleh diberikan, seperti: melanggar kereta individu lain dengan kereta anda; mengejar mereka sehingga keluar dari jalan raya; menghasut penumpang dalam kereta anda untuk melawan pemandu kereta lain; berhenti di tepi dan keluar dari kenderaan serta melibatkan hubungan fizikal atau menggunakan sebarang senjata dengan bertujuan untuk mendatangkan kemudaratan kepada pemandu atau merosakkan kenderaan lain.

Apa itu amarah jalanan?

Sesiapa boleh menerima kesan daripada amarah jalanan; lelaki, wanita, individu muda mahupun berusia, individu pemarah atau individu yang tenang. Masalah ini boleh berlaku setiap hari setiap kali memandu, atau mungkin bagi individu lain, ia jarang berlaku.

Keadaan ini boleh mendatangkan bahaya, sebagai contoh, apabila terlibat dengan kemalangan dan pemandu mungkin akan mengeluarkan senjata untuk menimbulkan pergaduhan.

Malahan, walaupun anda dapat pulang dengan selamat, kemarahan itu sememangnya satu keadaan yang tidak baik untuk kesihatan, kerana tubuh anda akan menghasilkan hormon tekanan yang meningkatkan kadar denyutan jantung dan tekanan darah ketika anda sedang marah.

Jika anda mengalami kemarahan di jalan raya hampir setiap hari, ia berkemungkinan menunjukkan anda mengalami tekanan kronik. Ia boleh mencetuskan sistem imunisasi tubuh anda untuk berkerja dan menyebabkan peningkatan kadar dengupan jantung, gangguan kepada haid, sakit belakang, sakit kepala dan ketidaksuburan.

Tip atasi kemarahan di jalan raya

Seandainya anda mudah terdedah kepada kemarahan ketika berada di jalan raya, anda boleh mencuba strategi di bawah untuk meredakan emosi anda:

 Beri perhatian kepada diri

Jaga diri anda sebaiknya. Dapatkan tidur yang berkualiti kerana anda lebih mudah marah jika anda letih. Sediakan beberapa jenis makanan ringan yang boleh membantu mengurangkan rasa lapar kerana kelaparan juga boleh menyebabkan seseorang individu mudah marah.

 Bertenang

Ada masanya, kemarahan anda mungkin melonjak apabila terdapat pemandu lain melakukan sesuatu yang boleh mendatangkan risiko bahaya kepada anda dan penumpang anda. Ia adalah tindak balas semula jadi apabila berdepan dengan keadaan begitu. Walau bagaimanapun, sebaiknya anda berhenti di tepi, bertenang atau hubungi polis untuk membuat laporan jika perlu.

 Lupakan

Cuba untuk memikirkan perkara yang positif atau melakukan sesuatu yang melucukan anda, seperti bernyanyi, atau apa sahaja yang dapat meredakan emosi atau perasaan negatif anda.

 Fikir secara berkumpulan

Trafik adalah sosial, sebuah komuniti. Apabila kita berada di jalan raya, kita semua adalah satu pasukan yang perlu bekerjasama untuk dapat tiba ke destinasi dengan selamat. Jika terdapat individu yang ingin memotong anda, daripada anda perlu mengubah emosi menjadi marah, cuba fikirkan bahawa ia adalah sesuatu yang normal.

 Tiada pemenang

Sentiasa tanamkan difikiran bahawa memandu bukanlah satu pertandingan yang boleh anda menangi, tetapi sebaliknya anda berisiko berdepan kehilangan jika anda gagal mengawal emosi dan membiarkan kemarahan mengawal pemanduan kerana ia boleh menyebabkan kemalangan.

Kemarahan di jalanan mungkin sukar untuk ditangani, namun, lihat dalam sudut lain kehidupan dan fikiran sesuatu yang positif pasti akan dapat memberikan banyak perbezaan.


6 Kaedah Untuk Ajar Anak Berkaitan Pelajaran Seks

Isu seksualiti adalah perkara sensitif untuk dibualkan secara terbuka. Namun sebagai ibu bapa, anda mempunyai peranan untuk mengajar anak mengenai pelajaran seks.

Walaupun
subjek berkaitan seks
 ini mungkin ditawarkan di sekolah, tetapi ia juga perlu diterapkan di rumah.

Tidak tahu bagaimana cara yang sesuai? Mari kami bantu anda.

Untuk mendapatkan lebih banyak info tentang Keibubapaan, sila dapatkannya
di sini.

Keperluan pelajaran seks kepada anak

Apabila anak semakin dewasa, mereka akan berdepan keputusan penting berkaitan perhubungan, isu seksualiti dan
tingkah laku seksual.

Setiap keputusan yang dibuat akan memberi kesan kepada kesejahteraan mereka pada masa hadapan.

Asas berkaitan pelajaran seks mungkin akan diajar di sekolah. Tetapi terdapat kemungkinan anak anda mungkin tidak dapat memahaminya.

Sebab itulah wujud kepentingan untuk anda memainkan
tanggungjawab sebagai ibu bapa
.

Pada permulaan ia mungkin agak janggal, namun anda harus mencubanya juga.

Memulakan perbincangan isu seksualiti

Isu seksualiti sebenarnya tanpa sedar menjadi subjek harian, terutamanya dalam bidang hiburan atau iklan.

Namun, apabila
perlu berbincang mengenai seks,
 mungkin tidak semudah yang disangka.

Mungkin ada ibu bapa yang berasakan perlu menunggu sehingga tiba masa yang sesuai, tetapi bila?

Adakah
apabila anak meningkat remaja
? Bagaimana pula dengan aspek keselamatan seksual anak yang masih kanak-kanak? Sedangkan mereka juga
terdedah kepada gangguan seksual
.

Hakikatnya, pendidikan seks ini adalah perbualan yang berterusan.

Berikut adalah beberapa panduan yang boleh dicuba untuk memulakan dan seterusnya meneruskan perbincangan.

1. Gunakan peluang yang ada

Apabila ada program televisyen atau rancangan yang membangkitkan isu seksualiti, gunakan ia sebagai
batu loncatan untuk memulakan perbualan
.

Anda tidak perlu menunggu untuk duduk berbincang di meja, sedangkan masa sesuai itu boleh hadir ketika melakukan aktiviti harian.

2. Berlaku jujur

Adakalanya anda mungkin tidak selesa untuk bercakap mengenai sesuatu topik. Tetapi pastikan anak faham bahawa ia penting untuk mereka bertanya mengenainya.

Jika anda tidak tahu bagaimana untuk menjawab soalan yang diutarakan
, tawarkan untuk mencari jawapan tersebut.

Anda juga boleh membuat carian bersama anak, dan pastinya ia lebih menyeronokkan.

3. Berterus-terang

Sebagai ibu bapa, dalam memberi pelajaran seks kepada anak, anda perlu berani untuk menyatakan pendapat dengan jelas berkaitan isu-isu tertentu.

Sebagai individu beragama Islam, pastikan anak mengetahui
perlakuan seks oral
 adalah dilarang sama sekali.

Anda boleh kemukakan risiko terhadap sesuatu perbuatan seperti kesakitan emosi,
jangkitan penyakit kelamin (STD)
dan kehamilan mengejut.

Perjelaskan bahawa seks oral bukanlah alternatif untuk bebas risiko bahaya hubungan seksual.

4. Pertimbangkan pandangan anak remaja anda

Menggunakan taktik untuk takutkan anak supaya mencegah isu seksualiti bukanlah pilihan terbaik.

Elakkan juga untuk memberi ceramah percuma pada anak.

Sebaliknya, beri peluang untuk mereka menyatakan pendapat serta fahami tekanan, cabaran dan kebimbangan itu.

Pelajaran seks #5. Bukan sekadar fakta

Sememangnya dalam isu seksual ini, penting untuk memberikan fakta yang tepat. Tetapi ia juga perlu meliputi aspek emosi, tingkah laku dan nilai.

Berikan jawapan bagi setiap persoalan anak yang merangkumi nilai agama dan juga peribadi.

6. Galakan lebih banyak perbincangan

Pastikan anak mengetahui bahawa mereka boleh bertanyakan kepada anda jika terdapat sebarang pertanyaan atau kebimbangan berkaitan seks.

Jangan lupa katakan kepada mereka, “Mama gembira Husna memilih untuk bertanyakan pada mama.”

Pelajaran seks: Menangani topik yang sukar

Apabila bercakap mengenai pelajaran seks, ia akan merangkumi soal pantang larang, homoseksual serta topik lain yang mungkin sukar untuk dijawab.

Anak mungkin akan bertanyakan soalan seperti:

#Bilakah saya bersedia untuk seks?

Untuk yang beragama Islam, hukum melakukan seks adalah haram tanpa ikatan pernikahan. Jadi anak remaja anda harus sama sekali menghindari perbuatan seksual ini.

Umumnya, jawapan bagi persoalan ini melibatkan pelbagai faktor seperti tekanan rakan sebaya, rasa ingin tahu dan kesunyian yang menyebabkan remaja terdorong kepada aktiviti seksual awal.

Pastika anak anda mengetahui bahawa seks yang paling selamat untuk dilakukan adalah selepas perkahwinan.

#Teman lelaki atau wanita mengajak melakukan hubungan seks

Sememangnya seks sebelum bernikah adalah diharamkan bagi penganut agama Islam.

Jadi adalah menjadi tanggungjawab ibu bapa untuk mengingatkan anak mengenai hukum ini.

Segala bentuk seks yang dilakukan secara paksaan
 adalah dikategorikan sebagai pemerkosaan, sama ada oleh individu asing atau yang dikenali.

Pastikan anak mengetahui mereka berhak untuk menyatakan
tidak
 dan pilihan itu harus dihormati.

Perhubungan sihat @ tidak

Dalam sesuatu perhubungan tidak kira bagi remaja atau dewasa, adakalanya kita tidak menyedari berlakunya penderaan.

Ibu bapa harus berwaspada terhadap tanda-tanda amaran bahawa anak mungkin menjadi mangsa kekerasan, seperti:

Penyalahgunaan alkohol atau dadah

Mengelakkan diri daripada rakan atau acara sosial

Memaafkan tingkah laku kasar pasangan

Kelihatan takut apabila bersama dengan pasangan

Hilang keinginan melakukan aktiviti kegemaran

Wujud lebam, calar atau kecederaan yang mencurigakan

Remaja yang dalam perhubungan ini mungkin akan berdepan kecenderungan risiko jangka panjang seperti
kemerosotan akademik
 serta
percubaan untuk membunuh diri
.

Kesimpulan

Apabila anak mengemukakan soalan mengenai isu seksualiti, berikan peluang kepada mereka untuk bertanya.

Dengar sebelum anda terus memberikan ceramah kepada mereka secara melulu.

Dalam pelajaran seks ini, ibu bapa perlulah bersikap terbuka dengan sebarang pertanyaan dan ketahui sebab yang mendasari setiap pertanyaan itu.


Bahana Group WhatsApp Keluarga, Boleh Pengaruhi Kesihatan Mental Secara Negatif?

Selain berfungsi menyebarkan informasi berkaitan hal remeh-temeh sehinggalah yang serius, kumpulan WhatsApp dan media sosial yang lain sebenarnya boleh mengganggu kesihatan mental anda.

Lebih-lebih lagi, group WhatsApp tersebut disertai ahli dengan corak pemikiran yang pelbagai.

Sebenarnya, bagaimanakah group WhatsApp keluarga dan platform media sosial yang lain boleh mempengaruhi kesihatan mental ahlinya?

Group WhatsApp keluarga boleh mempengaruhi kesihatan mental

Pernahkah anda berasa tidak selesa ketika berada dalam sebuah group WhatsApp keluarga kerana topik perbualan mereka membuatkan anda risau?

Topik yang mungkin diperkatakan adalah seperti berita-berita yang tidak diketahui kebenarannya dan topik-topik sensitif seperti politik dan isu-isu agama.

Akibatnya,
 anak muda atau remaja cenderung untuk mengabaikan nasihat dalam group WhatsApp
keluarganya sendiri kerana malas bertelagah dengan ibu bapa masing-masing.

Bahkan, ramai juga di antara remaja ini yang mengakui kumpulan WhatsApp keluarga mempengaruhi kesihatan mental mereka secara tidak langsung.

Menurut sebuah kajian oleh
American Psychological Association
 (APA), tabiat memeriksa mesej dan email pada telefon bimbit dan komputer secara kerap amat berkaitan dengan tahap stres seseorang individu itu.

Apa yang dibaca atau dilihat pada telefon bimbit dan juga komputer adalah perkara-perkara yang boleh menimbulkan kegelisahan hinggalah mengganggu mental.

Mengapa group WhatsApp keluarga boleh mempengaruhi kesihatan mental?

Sebabnya, group keluarga kadangkala menimbulkan perasaan kurang senang kepada ahlinya sendiri. Sebagai contoh, jika ahli yang lain mengucapkan kata-kata selamat hari lahir, anda mungkin akan berasa kurang selesa jika anda tidak mengucapkannya juga.

Selain itu, group WhatsApp keluarga juga sering berkongsi maklumat-maklumat yang mungkin dianggap tidak penting bagi golongan muda.

Mungkin ada yang terpaksa membacanya untuk mengelakkan rasa kurang selesa. Kesannya, apa yang terpaksa dibaca tersebut perlahan-lahan mempengaruhi kesihatan mental anda.

Banyak maklumat palsu di group WhatsApp keluarga?

Sebenarnya, salah satu perkara yang menyebabkan kumpulan WhatsApp keluarga ini mempengaruhi kesihatan mental seseorang adalah disebabkan oleh maklumat palsu.

Anda pasti tahu berapa kerap berita-berita palsu disebarkan dalam kumpulan WhatsApp keluarga.

Membaca berita palsu ternyata dapat mempengaruhi kesihatan mental walaupun dengan hanya membacanya daripada media sosial.

Menurut Psycom, dengan kewujudan banyak berita palsu yang dipercayai sebagai berita yang benar, ramai individu mengalami stres akibat daripada tajuk berita yang dibaca.

Berita-berita palsu sememangnya dirancang untuk memanipulasi pendapat masyarakat, terutama bagi mereka yang jarang sekali memeriksa kesahihannya.

Selain itu, maklumat palsu juga seringkali boleh menimbulkan perasaan marah, sangsi, dan panik yang mampu mempengaruhi pemikiran individu.

Tip bagi memelihara kesihatan mental pada era kemajuan teknologi

Bukan hanya kumpulan WhatsApp keluarga sahaja yang boleh mempengaruhi kesihatan mental anda, platform media sosial yang lain juga boleh memberikan kesan yang sama.

 Anda mungkin berasa mudah untuk menghindari group WhatsApp, tetapi bagaimana pula dengan media sosial yang lain?

Berikut merupakan beberapa tip yang boleh anda lakukan dalam menjaga kesihatan mental pada era kemajuan teknologi ini:

#1. Mengurangkan waktu penggunaan

Salah satu cara yang boleh anda lakukan adalah mengurangkan waktu penggunaan media sosial bagi menjaga kesihatan mental.

Kurangkan penggunaan media sosial antara 10 hingga 30 minit sehari ternyata boleh membantu menurunkan tahap keresahan, kemurungan dan gangguan tidur.

Walau bagaimanapun, anda tidak perlu mengurangkan penggunaannya secara drastik untuk menjaga kesihatan mental anda.

#2. Alihkan perhatian anda

Alihkan perhatian dan keinginan anda daripada membuka media sosial dengan melakukan beberapa perkara seperti berikut:

Menghabiskan waktu bersama keluarga dan rakan seperti minum di kedai kopi

Melakukan sesuatu hobi atau perkara yang baharu seperti melukis dan membaca

Mengisi waktu yang terluang dengan perkara yang menyihatkan seperti bersukan dan bersenam

Menenangkan fikiran anda dengan dikelilingi unsur-unsur alam

Kesimpulan

Walaupun banyak kesan negatif yang mungkin boleh menjejaskan kesihatan mental disebabkan oleh group WhatsApp keluarga, tapi ia juga masih mempunyai manfaatnya yang tersendiri.

Kadangkala, anda mungkin boleh mendapatkan maklumat daripada ahli keluarga yang lain dan juga daripada media sosial.

Baca juga:

Media Sosial: Kesan Terhad Terhadap Kepuasan Hidup Remaja

JAGA-JAGA! Teks Whatsapp Boleh Buat Hubungan Dengan Pasangan Retak, Kenapa?

Friends & Followers Di Media Sosial Tak MENJANJIKAN Kebahagian – Kenapa?

Ramai Guna Media Sosial Untuk Diagnosis Masalah Alat Sulit, Kajian

Biadap Di Media Sosial, Isu Yang Semakin Tenat Dan Kritikal


Hipertensi Portal Akibat Gangguan Aliran Darah

Hipertensi portal adalah keadaan yang disebabkan oleh penyakit hati. Ia adalah sejenis tekanan darah tinggi (hipertensi), tetapi bukannya menjejaskan keseluruhan tubuh. Kebanyakannya memberi kesan pada vena (urat) portal dari usus ke hati. Ia adalah komplikasi yang serius terhadap hepatitis alkohol dan sirosis hati, dan boleh menyebabkan pembengkakan dan pendarahan.

Aliran darah melalui hati

Hati menerima darah daripada dua sumber. Darah yang segar adalah daripada jantung, membekalkan keperluan hati itu sendiri. Oleh kerana hati menapis toksin dan memproses nutrien, darah daripada usus dan organ pencernaan lain datang daripada vena portal. Darah dalam vena portal mengalir terus ke hati dan boleh berinteraksi dengan sel hati, hepatocytes. Darah terus melalui hati dan kembali ke jantung dan paru-paru melalui satu set saluran yang berbeza.

Jika laluan ke hati dari usus disekat atau diperlahankan kerana beberapa halangan, maka tekanan dalam sistem vena portal akan bertambah. Dalam sirosis, tisu parut menghalang aliran darah melalui hati dan melambatkan fungsi pemprosesannya. Selain itu, hipertensi portal juga mungkin disebabkan oleh trombosis, atau pembekuan darah yang terbentuk di vena portal.

Adakah hipertensi portal bahaya?

Ya. Ini kerana hipertensi portal boleh menyebabkan pendarahan. Dalam kebanyakan kes, episod pendarahan ini dianggap sebagai kecemasan perubatan kerana kadar kematian (bilangan orang yang mati) dari episod aktif pendarahan varises (pembengkakan pembuluh darah) adalah kira-kira 70%. Varises esofagusl sangat biasa pada orang dengan sirosis dan dianggarkan bahawa satu dari setiap tiga orang yang mempunyai varises akan mengalami pendarahan.

Simptom

Permulaan hipertensi portal mungkin tidak selalu dikaitkan dengan simptom tertentu yang mengenal pasti apa sedang berlaku di hati. Tetapi jika anda mempunyai penyakit hati yang membawa kepada sirosis, peluang untuk mengembangkan hipertensi portal adalah tinggi.

Simptom utama dan komplikasi hipertensi portal termasuk:

Pendarahan gastrousus: Hitam, najis atau darah dalam najis; atau muntah darah

Ascites: Pengumpulan cecair di dalam perut

Ensefalopati: Kekeliruan dan kelalaian yang disebabkan oleh fungsi hati yang lemah dan lencongan aliran darah dari hati

Penurunan tahap platelet atau kiraan sel darah putih yang menurun.

Diagnosis dan rawatan

Sesiapa yang mempunyai sirosis yang teruk akan dipantau dengan teliti untuk perkembangan hipertensi portal. Ia biasanya didiagnosis dengan pelbagai ujian makmal, ujian X-ray, dan juga pemeriksaan endoskopik.

Malangnya, kebanyakan punca hipertensi portal tidak dapat dirawat. Sebaliknya, rawatan memberi tumpuan kepada mencegah atau menguruskan komplikasi, terutama pendarahan dari varises. Diet, ubat, terapi endoskopi, pembedahan, dan radiologi semuanya berperanan dalam merawat atau mencegah komplikasi. Rawatan lain bergantung pada keparahan simptom dan bagaimana hati anda berfungsi.


Tolong! Anak Suka Tengok TV Dekat, Tak Bahaya Ke Untuk Matanya? Ini Jawapan Pakar

“Husna, tengok tv belakang sikit. Dekat sangat tu.” Haaa…ni dialog biasa kalau anak penulis tengok televisyen pada jarak yang dekat. Siapa antara pembaca macam penulis, angkat tangan!

Rosakkan mata?

Penulis yakin sangat, pasti ramai dalam kalangan ibu bapa yang melakukan perkara sama seperti penulis, bukan? Tak nak mengakulah tu.
Ish ish ish…
tak baik tau. Tetapi sebenarnya, perkara ini macam dah jadi satu kewajipan turun menurun dari satu generasi ke generasi yang seterusnya.

Kalau dahulu, kita ditegur oleh ibu bapa sebab menonton televisyen (TV) pada jarak dekat kerana tidak mahu mata rosak, dan sekarang kita pula yang menegur anak-anak yang tengok televisyen dekat-dekat. Namun, betul ke mata boleh rosak?

Jeng jeng jeng…sebenarnya kepercayaan kita bahawa menonton tv pada jarak dekat boleh merosakkan mata adalah satu mitos semata-mata. Ia wujud disebabkan trauma serta fobia berikutan masalah teknikal yang berlaku pada waktu dahulu.

Mitos berkaitan tv

Daripada pembacaan penulis, pada tahun 1960-an, sebuah syarikat pengeluaran televisyen, General Electric, membuat kenyataan bawah tv berwarna yang dikeluarkan mereka mengalami kesilapan.

Kesilapan yang berlaku ini menyebabkan alat elektronik ini mengeluarkan pancaran sinar-x secara berlebihan. Walau bagaimanapun, masalah ini dapat diselesaikan pihak General Electric dengan menempatkan perisai kaca bertimbal di sekitar tabung atau tiub sinar televisyen.

Itulah alkisahnya bagaimana wujud kepercayaan menonton televisyen secara dekat boleh merosakkan mata. Tetapi malangnya isu itu tidak berakhir di situ sahaja, sebab sehingga ke hari ini, kita masih percaya mengenainya.

Fakta penglihatan

Menonton televisyen pada jarak dekat sebenarnya adalah satu tabiat yang dilakukan oleh kebanyakan kanak-kanak. Jom kita fahami dulu mengapa wujudnya tabiat seperti ini dalam kalangan kanak-kanak.

Sebenarnya jarak penglihatan antara kanak-kanak dengan individu dewasa adalah berbeza.

Kanak-kanak boleh fokus pada jarak dekat lebih baik berbanding individu dewasa tanpa memberikan tekanan kepada mata. Keadaan ini disebabkan oleh keadaan kanta mata yang lebih fleksibel dan sesuai untuk pandangan jarak dekat.

Mata boleh menukar bentuk untuk pandangan jarak jauh atau dekat dan mata kanak-kanak adalah yang paling fleksibel untuk situasi ini.

Fleksibiliti mata akan berkurangan mengikut pertambahan usia, jadi kanak-kanak akan mula menjarakkan diri daripada tv apabila semakin membesar.

Tabiat ini wujud kerana keterbatasan mata untuk melihat dan memahami sesuatu.

Adakalanya wujud keinginan dalam diri kanak-kanak untuk masuk ke dalam rancangan tv yang ditonton mereka.

Akhir kata

Sebenarnya tidak salah untuk anda sebagai ibu bapa berasa risau apabila anak-anak gemar menonton tv secara dekat. Ini kerana tabiat ini mungkin boleh mendatangkan bahaya jika si manja menontonnya untuk tempoh yang lama dan dalam keadaan pencahayaan yang tidak mencukupi. Jadi tidak salah untuk ambil langkah berjaga-jaga, bukan? Siapa yang tak sayangkan anak.

Anda mungkin berminat untuk membaca artikel:

Kanak-kanak Bawah 12 Tahun Tidak Patut Tinggal Sendirian

Aktif ketika Kanak-kanak: Kaitan Antara Jantina dan Fungsi Paru-Paru

Kanak-kanak Obesiti Harus Diberikan Rawatan Pintasan Gastrik


Darah Haid, Bagaimana Nak Tahu Ia Normal @ Tidak?

Apa itu menstruasi? Ia adalah antara fasa perubahan terbesar yang bakal dialami seorang gadis apabila aliran darah haid mereka bermula.

Perkara ini berlaku apabila badan anda alami perubahan daripada fasa kanak-kanak kepada seorang wanita dewasa,
ia juga dikenali sebagai proses akil baligh.

Sekiranya anda didatangi haid buat pertama kalinya dan berasa cemas, anda tidak keseorangan tau! Perasaan ini adalah normal dan dialami semua gadis.

Apabila sudah menginjak usia matang ini, kesedaran dan pengetahuan berkaitan kitaran haid yang normal memainkan peranan penting!

Mari fahami apa itu menstruasi yang normal, untuk memulakan kehidupan dewasa yang sihat.

Untuk mendapatkan lebih banyak info tentang Kesihatan Wanita, sila dapatkannya
di sini.

Apa itu menstruasi?

Bagi menjawab persoalan apa itu menstruasi, ia melibatkan proses pengguguran lapisan rahim wanita melalui faraj setiap bulan, hingga putus haid (menopaus).

Menstruasi juga dikenali dengan istilah haid,
period
, ‘datang bulan’ atau kitaran, menyingkirkan pengumpulan darah dan tisu haid sekitar setiap 28 hari.

Darah haid, terdiri daripada darah dan sebahagian tisu bahagian dalam rahim, mengalir dari rahim melalui serviks dan keluar dari badan melalui faraj.

Ini adalah sebahagian daripada proses kitaran haid bulanan yang berlaku dalam sistem pembiakan wanita, yang memungkinkan kehamilan.

Setiap orang sama ada remaja lelaki dan perempuan yang bakal memasuki fasa akil baligh harus diajar mengenai haid dan proses yang dilalui oleh wanita ketika badan mereka mempersiapkan diri untuk potensi mengandung.

Kini anda telah mengetahui apa itu menstruasi.

Kitaran haid normal

Setelah anda tahu apa itu menstruasi, anda perlu tahu kitaran haid yang normal. Haid atau menstruasi yang normal adalah berbeza bagi setiap wanita. Setiap bulan, salah satu ovari anda akan melepaskan telur (ovum).

Dalam masa yang sama,
rahim bakal dipersiapkan untuk membantu janin membesar sekiranya telur itu disenyawakan.
Sekiranya proses ini berlaku, anda akan mengandung!

Namun jika tidak, tubuh bakal menyingkirkan lapisan rahim melalui faraj, yang membentuk darah haid.

Kitaran menstruasi dianggap bermula pada hari pertama haid, purata kitaran adalah 28 hari.

Pun begitu, 1 kitaran boleh berkisar antara 21 hari hingga 35 hari.

Langkah-langkah kitaran haid pula dipicu oleh kenaikan dan penurunan zat kimia di dalam badan, iaitu hormon.

Kelenjar pituitari di otak dan ovari pada saluran pembiakan wanita menghasil dan melepaskan hormon tertentu semasa kitaran haid, menyebabkan organ-organ saluran pembiakan bertindak balas dengan cara tertentu.

Fasa khusus yang berlaku semasa kitaran haid dapat dijelaskan seperti berikut:

Fasa haid:
  Ini acap kali berlangsung dari hari pertama hingga hari ke 5, adalah waktu di mana lapisan rahim dikeluarkan melalui faraj jika kehamilan tidak berlaku. Sebilangan besar wanita ‘berdarah’ selama 3 hingga 5 hari, tetapi
jangka masa antara 2 hingga 7 hari masih dianggap normal.

Fasa
follicular
:
 Fasa ini biasanya berlaku dari hari keenam hingga 14. Pada masa ini, tahap hormon estrogen meningkat, menyebabkan lapisan rahim (endometrium) tumbuh dan menebal. Di samping itu, hormon lain (hormon perangsang folikel) memicu pertumbuhan folikel di ovari. Pada hari ke 10 hingga 14, salah satu folikel yang sedang berkembang akan membentuk telur (
ovum
) yang matang sepenuhnya.

Ovulasi:
 Fasa ini pula berlaku sekitar pada hari ke-14 dalam kitaran haid 28 hari. Peningkatan hormon yang mendadak (hormon
luteinizing
) menyebabkan
ovari melepaskan telurnya dan proses ini dipanggil ovulasi.

Fasa luteal:
 Fasa ini berlangsung sekitar hari ke-15 hingga hari ke-28. Setelah telur dilepaskan dari ovari, ia mula bergerak ke rahim melalui tiub fallopio. Tahap hormon progesteron turut meningkat bagi bantu menyiapkan lapisan rahim untuk kehamilan. Sekiranya telur disenyawakan oleh sperma dan menempel pada dinding rahim, anda bakal hamil. Sekiranya kehamilan tidak berlaku, tahap estrogen dan progesteron menurun dan lapisan rahim yang menebal bakal disingkirkan semasa haid.

Usia haid bermula

Sebilangan besar gadis alami haid buat kali pertama ketika berusia antara 10 hingga 15 tahun.

Secara purata pula berusia sekitar 12 tahun, namun tubuh setiap gadis mempunyai ‘jadualnya’ tersendiri.

Walaupun tidak ada usia yang tepat bagi seorang gadis mendapatkan haidnya, namun terdapat beberapa petunjuk ‘datang bulan’ yang boleh dikenal pasti.

Biasanya, seorang gadis bakal
didatangi haid sekitar 2 tahun selepas payudaranya mula membesar.

Tanda lain pula adalah cecair keputihan (seperti lendir) yang mungkin dilihat atau dirasakan pada seluar dalam.

Keputihan ini biasanya bermula sekitar 6 bulan hingga setahun sebelum seorang gadis memperoleh haid pertamanya.

Gejala haid normal

Pada bulan tertentu, payudara anda mungkin terasa agak sakit ketika datang haid.

Dalam bulan-bulan lain pula, anda mungkin alami masalah kekembungan perut atau perubahan mood.

Antara simptom haid normal yang lain turut merangkumi:

Jerawat

Craving
 makanan

Masalah tidur

Payudara terasa sakit

Kembung

Moody

Kekejangan di bahagian bawah perut dan belakang

Untuk makluman pembaca, setiap haid tidak sama. Dalam kebanyakan situasi, haid yang tidak teratur atau abnormal tidak memerlukan perhatian perubatan.

Jumpa doktor

Segera temui doktor di klinik atau hospital berdekatan sekiranya:

Anda alami aliran darah yang lebih berat berbanding biasa

Perlu menukar pad atau tampon setiap jam

Haid berlangsung lebih dari 7 hari

Tidak didatangi haid selama lebih dari 90 hari

Anda mengalami kesakitan yang teruk

Anda mungkin hamil (telah melakukan hubungan seks dan haid anda sekurang-kurangnya lewat 5 hari)

Anda masih belum mula haid di usia 16 tahun

Haid terhenti secara tiba-tiba

Anda tiba-tiba berasa sakit setelah menggunakan tampon

Haid masih belum kembali dalam masa 3 bulan pasca penggunaan pil pencegah kehamilan dan yakin tidak hamil

Mempunyai pertanyaan atau kebimbangan mengenai haid atau potensi kehamilan

#IWD2022 #StandStrong


Masih Bersedih Dengan Kematian Orang Tersayang, Tapi Perlu Move On? Cuba Tip Ini!

Tragedi sebuah pesawat terhempas di Elmina, Shah Alam semalam mengorbankan bukan sahaja kru kapal dan penumpang, malahan orang awam yang kebetulan berada di tempat kejadian. Pastinya insiden memilukan ini memberi tamparan hebat buat kesemua ahli keluarga mangsa. Justeru, apa yang boleh dilakukan untuk menghadapi kehilangan orang tersayang?

Untuk mendapatkan lebih banyak info tentang Kesihatan Mental, sila dapatkannya
 di sini.

Tip untuk menghadapi kehilangan orang tersayang

Sudah pasti, amat sukar untuk keluarga mangsa memberikan tumpuan kepada kehidupan harian terutama di pejabat, sekiranya masih bersedih kerana kematian orang tersayang.

Terdapat beberapa cara atau perkara yang boleh anda lakukan bagi menghadapi kehilangan orang tersayang, iaitu untuk mengurangkan atau
mengawal rasa sedih
 yang menyelubungi diri anda.

1. Elak daripada menganggap rakan sekerja anda tahu mengenai anda

Anda tidak boleh menganggap bahawa rakan sekerja tahu mengenai keluarga anda yang menghadapi kematian, walaupun biasanya mereka akan mengetahuinya.

Jangan sesekali menganggap bahawa majikan anda akan memberitahu rakan sekerja anda mengenai kematian orang tersayang dalam keluarga anda.

Mungkin ada sesetengah tempat kerja yang akan memberitahu semua pekerjanya mengenai menghadapi kematian yang berkaitan pekerja lain.

Namun, ada juga yang memaklumkan perkara seperti ini hanya kepada rakan sekerja anda dalam jabatan yang sama.

Boleh jadi juga mereka hanya memberitahu rakan terdekat anda atau pengurus anda.

O
leh itu, cara yang terbaik adalah dengan anda memberitahu sendiri kepada mereka mengenai kematian orang tersayang dalam keluarga anda.

Langkah menghadapi kehilangan orang tersayang yang perlu dilakukan adalah, anda perlu menyatakan bahawa anda sedang dalam
keadaan bersedih
.

Anda boleh menggunakan beberapa kaedah untuk memberitahu rakan sekerja mengenai keadaan anda seperti:

Menggunakan email

Menggunakan media sosial seperti Facebook

Meminta pengurus anda memaklumkan kepada rakan sekerja

Berjumpa dengan rakan sekerja di kafe sebelum kembali ke pejabat

Meminta rakan terdekat anda untuk memberitahu rakan sekerja yang lain

Apakah kepentingan memberitahu rakan sekerja berkenaan keadaan anda? Ia sebenarnya membantu rakan sekerja anda untuk membantu anda ketika sedang bersedih semasa berdepan dengan berita kematian.

Sebagai contoh, anda mungkin menyatakan kepada mereka bahawa tidak mengapa untuk menyatakan mengenai kematian orang tersayang sewatu berbual.

Tip menghadapi kehilangan orang tersayang #2. Buat satu pelan jalan keluar

Walaupun anda mungkin boleh menyembunyikan kesedihan anda, ada kalanya ia boleh terluah disebabkan oleh beberapa faktor pencetus.

Anda mungkin berasa bahawa kesibukan anda bekerja pasti akan mengalih perhatian daripada terus bersedih.

Namun, adakalanya perasaan sedih itu boleh muncul secara tiba-tiba sehingga anda tidak mampu mengawal perasaan anda.

Oleh sebab itu, anda perlu merancang beberapa jalan keluar yang boleh membantu diri anda saat
rasa sedih
 itu tiba-tiba hadir dan membuatkan anda hiba.

Cuba fikirkan beberapa lokasi yang boleh anda pergi untuk menenangkan diri sekiranya anda tiba-tiba menangis.
Sebagai contoh, di tandas atau di laluan tangga kecemasan.

Begitu juga ketika anda sedang bermesyuarat atau sebagainya, cuba untuk meninggalkan mesyuarat tersebut lebih awal jika anda perasan rasa sedih itu tiba-tiba hadir kembali sehingga boleh menyebabkan anda menangis.

3. Maafkan rakan sekerja anda

Saat anda pulang ke pejabat, rakan sekerja anda mungkin akan kurang berbual atau melayan anda dengan ceria seperti sebelum ini. Mereka mungkin kurang datang ke meja kerja anda untuk berbual sebentar seperti biasa.

Namun, kesemua ini bukanlah bermaksud mereka menjauhkan diri daripada anda. Anda tidak perlu berfikir secara berlebihan mengenai hal ini.

Ini kerana, rakan sekerja anda mungkin mahu menolong anda juga, tetapi tidak tahu cara yang paling tepat untuk melakukannya.

Mereka berasa risau jika sebarang tindakan atau kata-kata mereka akan menyinggung perasaan anda.

Mereka juga mungkin mahu memberikan anda ruang dan masa untuk menenangkan diri sehinggalah anda sendiri
menegur
 mereka seperti biasa.

Oleh itu, anda tidak perlu berasa kecil hati dengan suasana seperti ini. Maafkan mereka adalah cara yang terbaik agar hati anda lebih tenang.

Tip menghadapi kehilangan orang tersayang #4. Kurangkan beban kerja anda

Maklumkan kepada pengurus anda berkenaan situasi yang sedang anda alami.
Anda boleh meminta pengurus anda untuk mengurangkan beban kerja harian anda.

Anda juga boleh meminta pertolongan rakan sekerja anda bagi menyiapkan sebahagian daripada tugasan anda.

Anda tidak perlu berasa risau untuk meminta pengurangan tugas kerja kerana pastinya pengurus memahami keadaan semasa anda yang sedang bersedih kerana menghadapi kematian orang tersayang.

Jika anda ada menerima sebarang kerja tambahan, cuba maklumkan kepada pengurus anda untuk memberikan pengecualian kepada anda buat sementara waktu.

Kesimpulan

Cuba menghadapi kehilangan orang tersayang sewaktu bekerja sememangnya bukan perkara yang mudah. Anda terpaksa fokus menyiapkan kerja, dan pada masa yang sama emosi anda sedang terganggu.

Perasaan anda sedang berada dalam keadaan yang tidak stabil. Oleh itu, kerja anda pada bila-bila masa akan mudah terganggu.

Oleh itu, lakukan perkara yang disarankan seperti di atas ini untuk
move on
. Sekurang-kurangnya, ia dapat membantu anda
 mengatasi rasa sedih yang sedang dialami di tempat kerja.